Chelsea Dual veiqaravi PTO 452 Series for Heavy Duty Applications\nTikimu Output PTO2019-09-20T13:21:50-04:00\nChelsea Dual veiqaravi PTO\nChelsea 452 Isoqoni\nNa Chelsea 452 E caka na kena isoqoni me baleta na kena gadrevi kina e rua na loka ni shafts. E dua ga na 'u moto makomakoaliliva e rawa ni vakaitavi ena dua na gauna. Na tabanilotu oqo e vakayagataka na gearing vata ga me 442 Isoqoni, cakava me rawa kina e dua na taranisimisani rabailevu ni ivolakerekere. Na Chelsea kece PTOs ena kena sa vakarau tu me waqa ki vuravura raraba. Na Chelsea 452 na levu ni kaukauwa e kauta laivi na soqoni e tiko ena ivakatagedegede kei na digidigi titobu mounting.\nSiga vata ga, vakauyaya e vuravura raraba. Eda volitaka na veika kece e oka PTOs, veitikina kei na iyaya lalai. We also offer a large collection of IVolavakarau PTO, sa rawa mo kunea e vuqa Chelsea PTO veitiki ni ivolavakarau, itaukei & #8217; ivolavakarau ni kei na ivolavakarau ni veiqaravi. Na Chelsea 452 Na kena isoqoni duadua ga na tikimu 'u moto makomakoaliliva PTO a soli ena gugumatua. Designed for fuel delivery trucks and other applications requiring two single-rotation shafts. E dua na 'u moto makomakoaliliva e rawa ni vakaitavi ena dua na gauna. Vakayagataka na gearing vata ga me vaka na 442 isoqoni, cakava me rawa kina e dua na taranisimisani rabailevu ni ivolakerekere. Bai vagolea sa ivakatagedegede.\nKevaka o gadreva na veivuke, veitaratara kei keda se kaciva ka vosa vei ira na kenadau PTO, Moniti mai na Vakaraubuka me 5PM EST ena 877-776-4600 se 407-872-1901.\nChelsea 452 Isoqoni ni PTO iwase ni ivolavakarau\nIvakarau Output 'u moto makomakoaliliva levu 1-1/4″ Vakavolivoliti w/idola\nVagauna Torque Rating (Lbs. ft) 140\nVagauna Torque Rating (N.m.) 190\nEna 500 R. P. M. of Output 'u moto makomakoaliliva (HP) 13\nEna 1000 R. P. M. of Output 'u moto makomakoaliliva (HP) 27\nEna 500 R. P. M. of Output 'u moto makomakoaliliva (Kw) 10\nEna 1000 R. P. M. of Output 'u moto makomakoaliliva (Kw) 20\nTikinisiga bibi 37 lbs.(17 kilo)


E rua na ivola ena Veiyalayalati Vou. Oqori taumada na ivola a vola ko Paula vei ira na kai Cesalonaika ni tiko voli mai Korinica ena imatai ni nona veisiko ki Iurope rauta ena 50 S.K. E vakamacalataki ena Cakacaka wase 17 na nona cakacaka mai Cesalonaika. A via lesu tale ki Cesalonaika ko Paula ia sa sega ni rawa me vakakina (1 Cesa. 2:18). Sa mani talai Timoci kina me vakamarautaki ira na saumaki mai ki na lotu ka kauta mai vua na itukutuku ni kedra ituvaki. A vola ko Paula na imatai ni ivola me baleta na nona vakavinavinakataka ni sa lesu mai ko Timoci.\niMatai ni Cesalonaika\nWase 1–2 e lewena na nona veikidavaki kei na nona masu ko Paula me baleti ira na Yalododonu; na wase 3–5 e veidusimaki ena tubu vakayalo, na loloma, na bula savasava, na gugumatua, kei na ikarua ni Lako Mai nei Jisu Karisito.\niKarua ni Cesalonaika\nWase 1 e lewena e dua na masu me baleti ira na Yalododonu. Na wase 2 e tukuna na vukitani ena qai yaco mai. Na wase 3 e lewena na masu nei Paula me baleta na kena rawa vakavinaka na inaki ni kosipeli.


The Fiji Times » Na bibi ni veivakaturagataki\nNa bibi ni veivakaturagataki\nENA ika22 kina ika23 ni June ni vula qo, a vakayacori kina ena rara ni qito e Laucala ka vakatokai na FMF Dome, na soqo ni siga kei Totoya. Qo e dua na sasaga kara bucina vata na masi ni vanua o Totoya me rawa ni ceguvi kina na ituvatuva ni Yasana ka vakauasivi na vakaitavi ni vanua ena cicivaki ni bisinisi kei na vakatubu ilavo.\nEna Bose ni Yasana o Lau ena yabaki sa oti ea mai vakaitavi kina na iVukevuke ni Vunivola Levu ni Lotu Wesele ko Talatala Ili Vunisuwai ka mai veivakararamataki ena vuku ni noda dravudravua na itaukei ena dela ni noda vutuniyau.\nSa ikoya oya na vanua eratou sa duavata kina na masi ni vanua kei Totoya ka vakayacori kina na kena tuvai, ka cakacakataki e dua na ituvatuva ni dua me vaka ea qai vakadinadinataki ena siga Lotulevu kei Vakaraubuka ni macawa sa oti.\nEra a vulagi dokai kina o Roko Sau ko Roko Josefa Cinavilakeba, ka vakayacori kina vei ira na veiqaraqaravi kece vakavanua ka kilai tani ga kina na vanua o Totoya kei na kena veiyavusa. Nira sa vura mai na turaga Roko Sau ena mataka ni siga Lotulevu sa totoka ka Vaka na i Vana ni Rogovoka na kedra irairai ka vaka kina nodra sa dabe vakanomodi tu na lewe ni nona yavusa ka tukuna tu na nodra vakaturagataka ka rokova nira sa vura na nodra isakisaki sai ira na turaga Roko Sau.\nNa vosa ni veivakamenemeni vakaturaga ena gauna ni veiqaravi vakavanua e vakaraitaka na nodra dinata na nodra itavi vakavanua kivua na turaga Roko Sau.\nNi cabori e du ana kamunaga qai talisaisaitaki kina me kilai na sala ni veiwekani e veiwekani kina na itutu vaka Roko Sau kina vo ni 5 na yavusa ena yanuyanu o Totoya ka bau kina na yanuyanu o Vanuavatu nodra itikotiko na na turaga na Tui Vanua. Sa vakamatalau dina nida sarava ka vakadinadinataka ni dau sota na vanua kei na kena veiwekani e vaka e dau tibi na liva nira sa dui vakaraitaka na kena itovo kei na kena ivalavala mera vakaraitaka kina nodra marau. Au nanuma kina na vosavosa vakaviti oqo ‘Dravusani La na Bukebuke e Cere’ qo e dau vakaliuci tikoga na turaga, se votai na magiti me vakalelevu ga na kedra i bilibili na turaga. E vaka tu oya na irairai ni veika e vakayacori tiko vua na turaga Roko Sau ena gauna ni veiqaravi vakavanua.\nNi sa qaravi oti na veiqaravi vakavanua, sa qai dola na buturara ni nodra tau soli kei na nodra meke vakavanua ka bau kina na vucu. Na vei mata meke kece sara ena 5 na koro, e yavala na valelevu qo e Laucala nira sa tu na veiwekani vakavanua mera vakaraitaka ka cibitaka na nodra delaniyavu ka dina nira sa mai tu ena vanua ni cakacaka ena noda Viti. Sa dina kina na nodra vosa na turaga na Tui Cakau sa bale ka vaka qo;\n‘na itaukei na veirogoci, baleta nida rogoci, ka meda vakarorogo. Na itaukei na veiwekani, ka ni wekadra ka ra wekana.\nNa itaukei na veirokorokovi, nida vakarokoroko e da na qai vakarokorokotaki.\nNa itaukei na veimaliwai, ka ni maliwai ira, ka maliwai koya.\nNa itaukei na vanua, ka ni taukena ka taukeni koya’\nDau sega vakadua ni lasu se druka na nodra dau vosa vakaibalebale na noda qase baleta nira sa lako curuma oti na veigauna eda se qai lako curuma tiko qo, ka dau lau kina na vosa vakaibalebale vaka oqo.\nNi sa soli oti e dua na koro kei na nona veivakamarautaki, ratou curu maliwa toka na matasere kilai ni yanuyanu o Totoya na Voqa ni Ua kei Davetatabu ka vaka era cula na lewe ni yavusa raraba ena dua tale na kaukauwa nira tu cake na itaba qase cake mera meke ka vakaraitaka nodra marau nisa tubu cake tikoga na ivakatagedegede ni bula ni soqo.\nEra qai vakayacora na turaga Roko Sau e dua na ivalavala, sai koya na nodra wasea na iyau kei na magiti era a qaravi kina, vei ira kece sara nona lewe ni yavusa kara matanataka kina na vosa oqo na ‘itovo’ sai koya na veinanumi, vakarokoroko, veidokai, yalo malumalumu, veivosoti me vaka na veika e tukuni ena iVola Tabu ena Maciu Wase 5 ena Tikina 3 kina 16, sa veireguci dina na loloma nira vakaturagataka na turaga Roko Sau qai dolei ira lesu ena nodra veivakaturagataki.\nE ratou namaka na komiti kei ratou na masi vanua me kumuni e $15,000 ia ni mai vakacavari na soqo siga rua oqo ena Vakaraubuka e rawati e $32,689.50 ka tubu cake tikoga na nodra marau.\nSa itakele dina ga ni noda bula na kawa itaukei na solesolevaki, eda na tu vata ga e rawa na itavi.\nEa dau rogo italanoataka tuga, ia nida sa mai bula donumaka tiko qo na dina ni solesolevaki sa kena ibalebale meda kua ni rere se taqaya meda tucake vata kada tara cake na noda vanua ka meda kakua ni rogoca tiko.\nEa bau vakaivotavotaka talega na nomuni Tabacakacaka Taukei ena nona mai vakaitavi ena cakacaka ni veivakararamataki ena itavi ni Tabacakacaka ka vakauasivi na kena mai vakadinadinataki na mana vuni ni vanua ni dau vakaliuci na Kalou eda vakabauta.


O Ira Kecega Kau sa Lomana, Kau sa Vunauca ka Cudruva - D. Todd Christofferson\nEna veika kece oqo, sa inaki ni Kalou o ya, meda vakila oi keda na Luvena, na marau cecere, meda tiko tawamudu vata kei Koya, ka yaco meda vakataki Koya. Ena vica na yabaki sa oti a vakamacalataka o Elder Dallin H. Oaks: “Na iotioti ni veilewai e sega ni dikevi walega kina na isoqoni taucoko ni ivalavala vinaka kei na ivalavala ca—na veika eda sa cakava.Sa mai vakadeitaki kina na iotioti ni noda cakacaka kei na vakasama—na ituvaki sa yaco vei keda. E sega ni rauta vua e dua me curuma tu ga yani. Na vunau, cakacaka vakalotu, kei na veiyalayalati ni kosipeli e sega ni dua na lisi me vakacurumi ki na dua na akaude vakalomalagi. Na kosipeli i Jisu Karisito e dua na ituvatuva me vakaraitaka vei keda na sala me da yacova rawa kina na ituvaki e gadreva vei keda na Tamada Vakalomalagi.”1\nE ka ni rarawa ni vuqa na vakabauta Vakarisito ena gauna oqo era sega ni vakadinadinataka ni gadreva na Kalou e levu na ka vei ira era vakabauti Koya, ka ra raici Koya me vaka e dua na dauveiqaravi “ka na sotava na nodra gagadre ena gauna e gadrevi kina” se dua na dauveiqaravi ni bula ka nona itavi me dau vukei ira na tamata “me ra logavinaka ena vukudra.”2 Na rai vakalotu “e sega ni dau vakalecalecava na veisautaki ni bula.”3 “Na kena veibasai,” me vaka e tukuna e dua na dauvolaivola, ni taroga “na Kalou ka tukuni ena iVolanikalou vaka-Iperiu kei na kena Vakarisito, sega ni baleta walega na yalayala, ia me baleta sara ga na noda bula. Na Kalou ni iVolatabu e vakacuruma mai na bula kei na mate, sega ni tiko vakavinaka, ka vinakata na loloma soli wale, sega ni vakalomavinakataka na ka kecega.”4\nAu gadreva meu vakamacalataka mada e dua na mataqali itovo ka ivakarau e dodonu meda vakamuria kevaka meda na vakayacora rawa n


O na Kunea e Vei na Kena iSau?\nWILIKA ENA VOSA Afrikaans Albanian American Sign Language Amharic Arabic Armenian Armenian (West) Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Luganda Luvale Macedonian Macua Malagasy Malayalam Maltese Marathi Myanmar Navajo Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese (Brazil) Punjabi Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tshwa Tsonga Turkish Twi Ukrainian Urdu Vietnamese Waray-Waray Welsh Wolaita Xhosa Yoruba Zulu vakaViti\nE LEVU era nuiqawaqawa se rere nira rogoca na veika ca e yaco tu nikua. De dua e va tale ga qori na ka o vakila. E kaya ena 2014 o Barack Obama ni se peresitedi tu kei Merika, ni veika ca e kaburaki ena tabana ni itukutuku e vakavuna mera kaya e levu ni “sa sega ni tarovi rawa na leqa e vuravura . . . e sega tale ga ni dua na kena iwali.”\nE kaya tale ga o Obama ni nuitaka na sasaga sa vakayacori tiko me wali kina na leqa e vuravura. E vakatoka eso na sasaga ni matanitu me “itukutuku vinaka,” e “dei tu nona vakanuinui” qai “vakabauta dei” ni na vakavatukana na sasaga qori. E nanuma o Obama ni na vakavinakataki na ituvaki kei vuravura qai sega ni yaco na veivakarusai ke sasaga vakaukaua na tamata.\nE levu era duavata ena rai qori. Kena ivakaraitaki, eso era nuitaka na ka vakasaenisi nira nanuma ni na vakavinakataki na ituvaki kei vuravura ena levu ni veivakatorocaketaki sa vakayacori tiko. E kaya ena nuidei e dua e kenadau ena iyaya kei na vakadidike vovou, ni na vakaduanaudolutaki ena yabaki 2030 na kaukaua ni iyaya vovou e buli, qai vakaduanamilionitaki na kena kaukaua ena 2045.\nE vakacava sara mada na ca ni ituvaki kei vuravura? Sa voleka dina ni rusa na vuravura? Era tukuna eso na saenitisi kei na daunipolitiki ni na yaco eso na ka vinaka. Ia na cava era se lomatarotarotaka ga kina e levu na veigauna se bera mai?\nIo e levu tale na ka e leqataki kina noda bula. Ena sega ni saumi nomu vakatataro me baleta na gauna se bera mai ena nomu via dikeva na leqa kece e yaco tu nikua. Era kaya eso nira na sega tale ga ni sauma nomu vakatataro na daunipolitiki kei na saenitisi. A vakamacalataki ena ulutaga sa oti ni levu era sa kunea na isau ni nodra vakatataro, qai vakacegui ira na veika era vulica me baleta na vuravura kei na veigauna se bera mai. Ia era kunea e vei na isau ni nodra vakatataro?\nIYARAGI REREVAKI NI VEIVAKAMATEI. Dua na ka na sasaga ni Matabose kei Vuravura kei na so tale na isoqosoqo mera vakalailaitaka na iyaragi vakaniukilia, ia e dreve nodra sasaga. Era vakalialia eso na iliuliu na lawa e buli me baleta na iyaragi. Na veivanua mada ga era kilai tu nira dau buli iyaragi vakaniukilia era sa vakavoutaka nodra gasaukuro qai bulia eso e rerevaki sara. Eso na vanua a sega ni dau tu vei ira e liu na iyaragi rerevaki, ia qo era sa rawa ni vaqeavutaka e dua na iwiliwili levu ni kawatamata.\nSa kaukaua sara nodra vakavakarau ena gauna qo na veimatanitu ina ivalu vakaniukilia. Qori na vuna sa rerevaki vakalevu kina na bula e vuravura, ena veivanua mada ga e nanumi ni vakilai tu kina na vakacegu. E kaya na mekesini na Bulletin of the Atomic Scientists: “Eso na iyaragi e vakarerevaki sara. Kena ivakaraitaki, eso na misini e buli me veivakamatei e sega sara ga ni gadrevi kina na veivuke ni tamata. Sa porokaramutaki ga na ka me cakava se na vanua me veivakamatei kina.”\nRIVARIVABITAKI NODA BULA. E vakaiyalayala na ka e rawa ni cakava na veika vakasaenisi ena ka e vauca noda bulabula vakayago. Sa sega ni tarovi rawa na veika e dau vakavuna na tauvimate me vaka na tubu ni dra, levulevu sivia, vagagai ni cagi, kei na vakayagataki ni wainimate gaga. E levu era davo dede qai kani ira toka vakamalua na kenisa, mateniuto, kei na matenisuka me yacova sara nodra mate. E tubu tale ga na kedra iwiliwili e tauvi ira na mate ni vakasama. Dua na gauna lekaleka ga qo e veidewavi vakalevu e veiyasa i vuravura na mate rerevaki me vaka na Ebola kei na Zika. Qori e vakadeitaka ni sega ni vakaotia rawa na tamata na tauvimate, de dua sa na tiki tu ga ni noda bula!\nVAKACACANI NA VEIKABULA. Era vagaga na maliwalala na vanua ni buli iyaya. Era mate tale ga e veiyabaki e vica vata na milioni nira ceguva na cagi ca.\nE sega ni cegu nodra benuca na wasawasa na lewenivanua kei na so na tabana vakamatanitu. Qori ena kena lai sova tiko e waitui na wai ca, benu mai valenibula kei na iteitei, na palasitika, kei na so tale na benu. E kaya na ivola na Encyclopedia of Marine Science: “Na benu e vagaga na veikabula era tu e waitui, ena vakaleqa tale ga noda bula na lewenivanua ke da kania na sasalu ni waitui.”\nSa vakilai tale ga vakalevu na leqa ni wai. E kaya na dauvolaivola ni veika vakasaenisi o Robin McKie: “Ena tarai vuravura taucoko na leqa ni wai.” Era kaya na daunipolitiki ni o keda ga na tamata eda vakavuna tiko na leqa ni wai, qai rawa ni vakavu leqa vakalevu vei keda qori.\nVAKACACA NI LEQA TUBUKOSO. E dau vakavuna na waluvu, sisi ni qele kei na so tale na ituvaki leqataki na draki ca, cagilaba, covulaca, kei na uneune. E levu era mate se tarai ira na vakacaca ni leqa tubukoso va qori. E laurai ena vakadidike ni U.S. National Aeronautics and Space Administration ni rawa ni levu tale na “cagilaba, waluvu, kei na lauqa, qai toso cake tale na katakata ni draki.” Vakacava ena rawa ni vakawabokotaki na kawatamata ena leqa tubukoso?\niMeli iMeli O na Kunea e Vei na Kena iSau?


Meda Sa iTubutubu Vinaka - L. Tom Perry\nMeda Sa iTubutubu Vinaka\nE vuqa sara na sala vei ira na itubutubu mera kunea mai kina na veivuke kei na veitokoni era gadreva mera vakavulici ira kina na luvedra ena kosipeli i Jisu Karisito.\nAu sa mai yacova e dua na gauna talei ena vula ikatakata oqo—au sa mai yabaki 90 kina. Ni da dau yacova e dua na gauna cecere ni noda bula, e veivuke ka veivakasalataki na noda railesuva na veika sa yaco kei na ka eda sotava ena veigauna sa oti. Kemuni na itabagone ko ni vakarorogo se wilika tiko na vosa oqo ko ni na rairai sega beka ni taleitaka na 90 na yabaki ni bula, ia na gauna au a sucu kina, e tukuni tu ni balavu ni bula vakaoqo sa dua na isausau cecere. Ena veisiga au sa vakavinavinaka tikoga vua na Tamada Vakalomalagi ni sa vakalougatataki au tiko meu bula balavu.\nSa veisau sara e vuqa na ka ena gauna ni noqu bula. Au sa raica na vakatorocaketaki ni gauna oqo ni buli iyaya kei na vakau itukutuku vakarawarawa. E dua na isakisaki cecere vou ni noqu gauna ni bula e liu na kedra buli vakalevu na lori kei na talevoni kei na waqavuka. Nikua sa voleka ni veisau ga e veisiga na sala eda kunea, wasea ka vakayagataka kina na itukutuku eso. Ena noqu gauna au dau qoroya na veisau totolo ni vuravura oqo eda bula tiko kina. E vuqa na veika vovou eda kurabuitaka ni rawa me vakavinakataka cake na noda bula.\nMai na veisau totolo sa yaco wavoliti keda tu, eda na masu vagumatua ka cakacaka meda vakadeitaka me gumatua tikoga yani na yavunibula ni kosipeli i Jisu Karisito. Eso vei ira era sa vakacacani tiko ka rawa ni takali yani. Na ulu ni lisi ni yavunibula oqo, ka sa yaco, me boloraki taumada tiko mai vua na meca, sai koya na savasava ni vakamau vata kei na iusutu bibi ni matavuvale. Era vakarautaka e dua na iyaqa ka toba veitaqomaki ni dua na itikotiko me vakauqeti kina o ira na luvena yadua na Tamada Vakalomalagi dauloloma mera caka vinaka ka rawata na yavunibula tawamudu.\nEna nodratou maqusa tiko na noqu matavuvale, ena kena marautaki na yabaki 90 ni gauna talei ni noqu bula, e ratou a vukea meu nanuma ka vakavinavinakataka na veika au sotava ena noqu bula balavu oqo. Me vakaoqo, a sokomuna ka wasea vei au o vugoqu yalewa e vica na ivola au a vola vei rau na noqu itubutubu volekata na 70 na yabaki sa oti mai na noqu keba ni mataivalu ena yanuyanu o Saipan ena Pasivika ena gauna ni iKarua ni Valu Levu.\nA vesuka na mataqu e dua vei ira na ivola oqo. Oqo e dua na ivola au a vola vei tinaqu me na dolava ka wilika ena Sigatabu ni Tina ena 1945. Au gadreva meu wasea mada vei kemuni e vica na tikina kau nuitaka ni o ni na raica na vuna au na dau vakavinavinaka tu ga kina vei rau na tamaqu kei na tinaqu lomani ena vuku ni lesoni au a vulica mai na nodrau ivakavuvuli ena neitou itikotiko. Rau a ivakaraitaki uasivi sara na noqu itubutubu kau sa mai maroroya tudei tiko ni rau sa itubutubu vinaka ena nodrau vakaliuca taumada tiko na nodrau bula vakamau kei na susugi vakadodonu ni luvedrau.\nE tekivu vakaoqo na noqu ivola ni Sigatabu ni Tina 1945:\n“Ena loma ni va na yabakai sa oti au mai kalouca niu mai marautaka tiko vakayawa mai vei iko na Sigatabu ni Tina. Ena veiyabaki kece au gadreva meu tiko vata kei iko ka tukuna vei iko na noqu lomani iko kei na noqu dau vakananumi iko vakalevu, ia ni mai sega tale ni rawa, au sa na cakava ga na ka vinaka e tarava oya meu vakauta ga yani ena meli na noqu nanuma.\n“Ena yabaki oqo mai na veiyabaki tale eso au sa mai raica kina na veika sa cakava vei au e dua na tina totoka. Na kena imatai, au diva tu ga na veika o dau cakava vei au. Niu dau duri mai na noqu imocemoce ena mataka lailai, au sega tale ni leqataka se savasava tiko e dua na noqu sote kei na sitokini. Au na dolava ga na noqu drowa, ka sa tu e kea. Ena gauna ni kana au sa dau kila tu ga niu na kania e dua na kakana au taleitaka, e vakarautaki vakavinaka sara. Ena bogi au dau kila niu na raica na siti savasava ena noqu imocemoce kei na kena veitaqataqai vakarauta toka me dakoba vinaka vei au. Na bula e vale sa rui ka talei sara.”\nNiu wilika na imatai ni rua na parakaravu ni ivola oqo, au a kurabui ena kena irogorogo vakaciriloloma. Na irairai beka ni noqu vakavale toka ena dua na valelaca ka moce ena dua na taunamu ena kena loga ni keba sa vakavuna me dau lesu tale noqu vakanananu ki na noqu itikotiko vinaka duadua.\nE toso tale na noqu ivola vei tinaqu:\n“Ia e titobu na noqu vakananumi iko ena vuku ni nomu ivakaraitaki o vakayacora vei au. A yaco na bula me ka taleitaki vei kedatou vakamatavuvale ka keitou a vinakata me keitou muria na nomu ivakaraitaki, me tomani tikoga ena kena sotavi na reki vata ga keitou a taukena ena gauna ni neitou bula vakagone. O dau raica na gauna mo kauta na matavuvale ki na veiulunivanua baba sobu, ka keitou dau nuitaki iko mo cakava e dua ga na ka vata kei keitou mai na kaba ulunivanua ki na qito polo. O iko kei Ta drau dau sega ni gade taurua. E dau lako vata tu ga kei kemudrau na matavuvale. Ia oqo niu sa mai tu vakayawa mai vale, au dau gadreva ga meu talanoataka na noqu bula ena noqu itikotiko baleta ni sa rui ka rekitaki. Au sa sega ni rawa ni gole tani mai na nomu ivakavuvuli baleta na ka au na cakava ena tukuna tiko na nomu ivakarau ni bula. E bolei au vakalevu na bula oqo meu kilikili kaya meu vakatokai meu luvei Nora Sonne Perry tagane. Au doka vakalevu na noqu itutu oqo, kau nuitaka niu na kilikili kaya tiko kina.\n“Au sa nuitaka niu na tiko vata kei iko ena yabaki mai oqo meu vakaraitaka vei iko na veigauna vinaka au tuvanaka tiko meu vakaraitaka vei iko ena Sigatabu ni Tina ni va na yabaki sa oti.\n“Me na vakalougatataki iko na Turaga ena vuku ni veika totoka taucoko ko sa mai vakayacora ena vuravura vakaleqai oqo.\n“Noqu loloma taucoko, Tom”1\nNiu wilika tale na noqu ivola oya, au vakasamataka sara na ivakarau tudei ni matavuvale, na tabanalevu, na iteki, kei na itikotiko raraba au a susugi mai kina.\nNa ibalebale ni ivakarau tudei sa ikoya na ivakarau ni nodra bula e dua na mataqali tamata. E tiko e dua na ivakarau tudei cecere ni kosipeli, e dua na ituvatuva ni yavunibula kei na inakinaki kei na cakacaka era kila vakavinaka tu na lewenilotu taucoko ni Lotu i Jisu Karisito ni Yalododonu Edaidai. Na ivakarau tudei oqo ni kosipeli, se ivakarau ni bula, e tadu mai na ituvatuva ni veivakabulai, na ivakaro ni Kalou, kei na nodra ivakavuvuli na parofita bula. E dau laki matanataki ena sala eda susugi ira cake kina na noda matavuvale kei na noda bulataka na noda bula yadudua.\nNa imatai ni ivakasala vei Atama baleta na nona ilesilesi vakatamata e tiko ena iVakatekivu 2:24: “O koya oqo sa na biuta kina na tamana kei na tinana na tagane, ka kabita na watina: a rau na lewe dua ga.”\nNa nodrau duabau na tagane kei na yalewa me rau vakamau vakadodonu ka vakalawa e sega walega ni veivakarautaki ki na itabatamata mai liu me ra vakatawana na vuravura, ia e kauta talega mai na reki kei na veivakacegui cecere duadua e rawa ni kune ena bula oqo. E ka dina oqo ena gauna e vakatikora kina na kaukauwa ni matabete ki na dua na vakamau me sa ka ni bula oqo ki na veigauna tawamudu taucoko. O ira na gone era sucu mai ena vakamau vakaoqo era na taqomaki ena dua na ivakarau ka na sega ni kune ena dua tale na vanua.\nNa veilesoni e vakavulici ena itikotiko mai vei ira na itubutubu vinaka sa tekivu me vakabibitaki sara tiko ena vuravura oqo, ena vanua sa yaco vakarabailevu tu kina na veivakauqeti ni meca. Me vaka eda sa kila tu, sa saga tiko o koya me vakasurataka ka vakarusa na yavu taumada ni noda itikotiko—na matavuvale. Ena qaseqase kei na sala vuni eso, sa valuta tiko na gumatuataki ni bula vakamatavuvale e vuravura taucoko ka vakacacana na ivakarau tudei kei na nodra veiyalayalati na Yalododonu Edaidai yalodina. Mera raica na itubutubu ni veivakavulici e na itikotiko sa ilesilesi tabu ka bibi duadua. Me vakataka ni rawa ki na vanua ni vuli tale eso, me vakataka na lotu kei na koronivuli mera vukea na itubutubu mera “vakatavulica na gone e na sala e dodonu me lako kina” (Vosa Vakaibalebale 22:6), na ilesilesi oqo sa nodra vakatabakidua ga na itubutubu. Mai na ituvatuva cecere ni bula marau, sai ira ga na itubutubu vinaka era sa nuitaki tiko mera taqomaka ka vakatorocaketaki ira na luvena na Tamada Vakalomalagi.\nEna noda ilesilesi cecere vakaitubutubu, e vuqa sara na sala vei ira na itubutubu mera kunea mai kina na veivuke kei na veitokoni era gadreva mera vakavulici ira kina na luvedra ena kosipeli i Jisu Karisito. Meu vakatura mada e lima na ka e rawa ni ra cakava na itubutubu me buli cake kina na ivakarau tudei kaukauwa cake ni matavuvale:\niMatai, mera masu vagumatua na itubutubu, ka kerea na Tamada Tawamudu me vukei ira mera lomana, kila vakavinaka, ka dusimaki ira na gone sa tala mai vei ira o Koya.\niKarua, sa rawa mera dau masu vakamatavuvale, vulica na ivolanikalou, kei na lotu vakamatavuvale ka dau kana vata vakawasoma, ka yaco na gauna ni kana oqo me ra veivosaki ka vakavulica na yavunibula.\niKatolu, sa rawa ki na itubutubu me votai ira vata taucoko ena duavata ni veitokoni ena Lotu, veitaratara kei ira na qasenivuli ni Lalai nei luvedra, iliuliu ni itabagone, kei ira na mataveiliutaki ni kalasi kei na kuoramu. Na veitaratara vei ira sa kacivi ka tabaki mera cakacaka vata kei ira na luvedra, sa rawa vei ira na itubutubu mera kila vakavinaka kina na nona gagadre digitaki ka matata e dua na gone.\niKava, sa rawa vei ira na itubutubu mera wasea vakawasoma na nodra ivakadinadina vei ira na luvedra, vakadeitaki ira mera maroroya na ivakaro ni Kalou, ka yalataka na veivakalougatataki a yalataka na Tamada Vakalomalagi vei ira na Luvena yalodina.\niKalima, sa rawa meda tuvanaka na noda matavuvale me yavutaki ena lawa kei na inakinaki vakamatavuvale e matata, ka rawarawa, ena soqo kei na ivakarau tudei vakamatavuvale, kei na “veika vakailavo vakamatavuvale,” na vanua era na vakailesilesi taucoko kina na gone ka rawa ilavo me rawa kina ni ra vulica na tuva-ilavo, mamaroroi, ka saumi ikatini mai na ilavo era rawata.\nNa vakatutu oqo me buli kina e dua na ivakarau tudei vakamatavuvale e kaukauwa cake ka sala vata kei na ivakarau tudei ni Lotu. Ena yaco na noda ivakarau tudei qaqaco vakamatavuvale me dua na isasabai vei ira na luveda mai “na gasau vidi ni ca” (1 Nifai 15:24) sa curuma tu na nodra ivakarau tudei vakaicaba, na ivakarau tudei ni veivakamarautaki kei na tamata rogo, na ivakarau tudei ni kadi ni dinau kei na isolisoli, vata kei na ivakarau tudei ni Initaneti kei na itukutuku era sa sotava tu ena veigauna. Ena vukei ira na luveda mera “bula voli e vuravura ” ka “sega ni vakavuravura” (Joni 15:19).\nE vakavulica o Peresitedi Joseph Fielding Smith: “Sa nodra itavi na itubutubu mera vakavulici ira na luvedra ena ivakavuvuli veivakabulai oqo ni kosipeli i Jisu Karisito, mera kila kina na vuna mera papitaiso ka rawa mera gadreva dina sara e yalodra mera tomana tikoga nodra maroroya na ivakaro ni Kalou ni ra sa papitaiso oti, me rawa ni ra lesu tale mai ki na Nona iserau. Kemuni na taciqu kei na ganequ vinaka, ko ni vinakata beka na nomuni matavuvale, luvemuni; mo ni laki vauci vata vei tamamuni kei tinamuni ni bera ni ko … ? Kevaka kina, mo ni sa tekivu veivakavulici ni ra se qai sucu mai. Mo ni veivakavulici ga ena ivakaraitaki kei na vunau.”2\nE tukuna tiko na ivakaro raraba ni matavuvale:\n“Na tagane kei na yalewa vakawati me rau dau veilomani ka veikauwaitaki vakaveiwatini ka vakakina vei ira yadudua sara na luvedrau. ‘Raica na gone era sa Nona isolisoli na Turaga’ (Same 127:3). Sa nodrau itavi bibi na itubutubu me rau susugi ira cake na luvedrau ena loloma kei na bula dodonu, me rau vakarautaka na veika vakayago ka vakakina na veika vakayalo era gadreva, me rau vakavulici ira mera dau veilomani ka veirairaici vakataki ira, me ra dau muria na ivakaro ni Kalou, ka mera lewenivanua vinaka ena veivanua cava ga era tiko kina. …\n“… Sa lewa vakalou, me ra veiliutaki ena yalololoma na tama ena nodra dui matavuvale, ena loloma kei na ivalavala dodonu ka sa nodra itavi talega na kena vakarautaki na veika me ra bula ka taqomaki kina na nodra matavuvale. Sa nodra itavi vakatabakidua na tina na nodra susugi cake na gone. Ena vuku ni veiitavi bibi oqo, era sa vakaitavitaki kina na tama kei na tina mera veivukevukei me vaka ni sa nodra icolacola vata.”3\nAu vakabauta ni sa lewa vakalou me ilesilesi vakatina oya mera vakabibitaka na nodra susugi cake ka vakavulici o ira na itabatamata e tarava. Ia sa ka totoka sara meda raica na nodra cakacaka vata vakaidina o ira na tagane kei na yalewa veiwatini ena nodra umana vata na nodra veivakauqeti ka veivosaki vagumatua baleti ira na luvedra ka vosa vakakina vei ira.\nNa nodra ravuti tikoga na luveda ena veika ca sa duatani cake sara ka douvaki tiko mai na kena a dau yaco tu e liu. Na kena tarai cake e dua na ivakarau tudei vakamatavuvale ena vakavavakutaka na ilati ni itataqomaki baleti ira na luveda, ka viribaiti ira mai na veivakauqeti kei vuravura.\nMe vakalougatataki kemuni na Kalou oi kemuni na tina kei na itubutubu vinaka e Saioni. Sa nuitaki kemuni tiko mo ni maroroi ira na Luvena tawamudu. Eda na duavata vakaitubutubu, ka duavata kei na Kalou, ena kena vakayacori na Nona cakacaka kei na lagilagi vei ira na Luvena. Sa noda itavi tabu meda vakayacora na noda vinaka duadua. Au vakadinadinataka oqo ena yaca i Jisu Karisito, emeni.\n1. iVola ni Sigatabu ni Tina mai vei L. Tom Perry vei tinana, a vakau mai Saipan, ena ika 3 ni Me, 1945. 2. Joseph Fielding Smith, ena Ripote ni Koniferedi, Okot. 1948, 153. 3. “Na Matavuvale: Ai Vakaro ki Vuravura Raraba,” Liaona, Nove. 2010, 129. Kena sa otiKena e tarava\nVosa vakavitiAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFrançaisGagana SamoaItalianoKahs KosraeKajin MajōlKreyòl AyisyenLatviešuLietuviųLingálaMagyarMahsen en PohnpeiMalagasyNederlandsNorskPolskiPortuguêsReo TahitiRomânăShqipSlovenčinaSuomiSvenskaTagalogTiếng ViệtVosa vakavitiVosa vakavitiБългарскиМонголРусскийУкраїнськаՀայերենພາສາລາວភាសាខ្មែរ한국어中文日本語


NAI VAKATEKIVU 36 FOV - Ia oqo na veimataqali i Iso, - Bible Search\nNAI VAKATEKIVU 35 NAI VAKATEKIVU 37\nNAI VAKATEKIVU 36\nA kawa i Iso, kei na turaga lelevu sa tubu mai vua.\n1Ia oqo na veimataqali i Iso, (ko koya ko Itomi). 2Sa veiwatini ko Iso kei ira na goneyalewa ni Kenani; ko Eta na luve i Eloni na Itaiti, kei Aolipama na luve i Ena, na luve i Sipioni ka yalewa na Aivaiti; 3kei Pasemaca na gane i Nepeioci, na luve i Isimeli. 4Ia ko Eta sa vakasucumi Elifasi na luvedrau kei Iso; a sa vakasucumi Riueli ko Pasemaca; 5a sa sucu vei Aolipama ko Jiusi, kei Jalami, kei Kora. Oqo na gonetagane i Iso, sa sucu mai na vanua ko Kenani.\n6Ia ko Iso sa kauta na watina, kei na luvena tagane, kei na luvena yalewa, kei ira kecega na nona lewe-ni-vale, kei na nona pulumokau, kei na nona manumanu kecega, kei na nonai yau kecega, sa rawata e na vanua ko Kenani: a sa lako ki na dua na vanua, me rau veiyawaki kei Jekope na tacina. 7Ni sa rui levu na nodrau ka, ka dredre kina na nodrau tiko vata; sa sega ni rauti rau na vanua erau a tiko vulagi kina, e na vuku ni nodrau manumanu. 8A sa la'ki tiko ko Iso ki na ulu-ni-vanua ko Sia: ko Iso sai koya ko Itomi.\n9Ia oqo na veimataqali i Iso na tamadra na kai Itomi, mai na ulu-ni-vanua ko Sia: 10oqo na yacadra na luve i Iso era tagane; ko Elifasi na luve i Eta na wati i Iso, ko Riueli na luve i Pasemaca, na wati i Iso. 11Ia na luve i Elifasi ko Temani, ko Omari, ko Sifo, kei Katami, kei Kinasi eratou tagane. 12Ia ko Timina sa watina lailai i Elifasi, na luve i Iso; a sa vakasucumi Amaleki ko koya na luvedrau kei Elifasi: oqo na luvena tagane ko Eta, na wati i Iso. 13Ia oqo na luve i Riueli eratou tagane; ko Neaca, kei Sira, ko Sama, kei Misa: na tagane oqo na luve i Pasemaca, na wati i Iso.\n14Ia sa sucu ko Jiusi, kei Jalami, kei Kora, na luve i Iso kei Aolipama na watina: ia na tinai Aolipama ko Ena, na luve i Sipioni.\n15Oqo na turaga vei ira na luve i Iso: na luvena tagane ko Elifasi, na ulumatua i Iso; ko Temani na turaga, ko Omari na turaga, ko Sifo na turaga, ko Kinasi na turaga, 16ko Kora na turaga, ko Katami na turaga, kei Amaleki eratou turaga kece: oqo na turaga sa tubu vei Elifasi e na vanua ko Itomi; oqo na luve i Eta. 17Ia oqo na luve i Riueli, luve i Iso; ko Neaca na turaga, ko Sira na turaga, ko Sama na turaga, ko Misa eratou turaga kece: oqo na turaga sa tubu vei Riueli e na vanua ko Itomi; oqo na luve i Pasemaca, na wati i Iso. 18Ia oqo na luve i Aolipama, na wati i Iso; ko Jiusi na turaga, ko Jalami na turaga, ko Kora eratou turaga kece: oqo na turaga ka tubu maivei Aolipama, na luve i Ena, na wati i Iso. 19Oqo na luve i Iso, ko koya ko Itomi, ia oqo na nodra turaga.\n20Oqo na luve i Sia na luve i Ori, ko ira ka taukena na vanua; ko Lotani, kei Sopali, kei Sipioni, kei Ena, 21kei Tisoni, kei Esa, kei Tisani: oqo na nodra turaga na luve i Ori, na luve i Sia mai na vanua ko Itomi. 22Ia ko ira na luve i Lotani, ko Ori kei Emami; ia na gane i Lotani ko Timina. 23Ia ko iratou oqo na luve i Sopali; ko Alivani, kei Maneaca, kei Ipali, ko Sifo, kei Onama. 24A sa luve i Sipioni koi rau oqo; ko Eya kei Ena: ko Ena oqo ka kunea na mata ni wai katakata mai na loma ni vanua, ni sa vakania tiko na asa i Sipioni na tamana. 25Ia koi rau oqo na luve i Ena; ko Tisoni, kei Aolipama na yalewa na luve i Ena. 26Ia ko iratou oqo na luve i Tisoni; ko Emitani, kei Esipani, kei Icirani, kei Kirani. 27Ko iratou oqo na luve i Esa: ko Pilani, kei Seevani, kei Ekani. 28Koi rau oqo na luve i Tisani; ko Usi, kei Erani. 29Oqo na turaga sa tubu vei ira na luve i Ori; ko Lotani, ko Sopali, ko Sipioni, ko Ena, 30ko Tisoni, ko Esa, ko Tisani eratou turaga kece: oqo na turaga sa tubu vei Ori, vei ira na nodra turaga e na vanua ko Sia.\n31Ia ko ira oqo na tui ka lewa eliu mai na vanua ko Itomi, ni sa sega na tui sa lewai ira na Isireli. 32Ia ko Pela na luve i Piori sa lewa mai Itomi: ia na yaca ni nona koro ko Tinapa. 33A sa mate ko Pela, a sa lewa me kenai sosomi ko Jopapa na luve i Sira na kai Posira. 34A sa mate ko Jopapa, a sa lewa me kenai sosomi ko Usami mai nodra vanua na luve i Temani. 35A sa mate ko Usami, a sa lewa me kenai sosomi ko Etati na luve i Pitati, ko koya ka labati Mitiani mai na vanua i Moapi: ia na yaca ni nona koro ko Evici. 36A sa mate ko Etati, a sa lewa me kenai sosomi ko Samila na kai Masirika. 37A sa mate ko Samila, a sa lewa me kenai sosomi ko Saula na kai Riopoci, sa voleka ki na uciwai. 38A sa mate ko Saula, a sa lewa me kenai sosomi ko Peali-anani na luve i Akipori. 39A sa mate ko Peali-anani na luve i Akipori, a sa lewa me kenai sosomi ko Etari: ka sa yaca ni nona koro ko Pau; ia na yaca ni watina ko Meetapeli, na luve i Matireti ka yalewa, o koya na luve i Me-saapi, ka yalewa.\n40Ia oqo na yacadra na teuke sa tubu maivei Iso, me vaka na nodra veimataqali, e na nodra veiyasana, me vaka na yacadra; na teuke Timina, na teuke Aliva, na teuke Jiceci, 41na teuke Aolipama, na teuke Ela, na teuke Pinoni, 42na teuke Kinasi, na teuke Temani, na teuke Mipisa, 43na teuke Makitieli, na teuke Irami: ko iratou oqo na teuke kei Itomi, me vaka na nodra i tikotiko, e na vanua erai taukei kina: Ia ko Iso oqo na tamadra na kai Itomi.


O Cei e Liutaki Ira Tiko na Tamata ni Kalou Nikua? | Vulici\nNa Vale ni Vakatawa (iTabataba e Vulici) | Feperueri 2017\nWILIKA ENA VOSA Afrikaans Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese (Brazil) Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\nO Cei e Liutaki Ira Tiko na Tamata ni Kalou Nikua?\n“Moni nanumi ira na liutaki kemuni tiko.”—IPER. 13:7.\nSERE: 123, 126\nO RAWA NI VAKAMACALATAKA?\nEna imatai ni senitiuri kei na gauna qo, cava eda kaya kina ni o ira na liutaki ira tiko na tamata ni Kalou . . .\nera vakaukauataki ena yalo tabu?\ne tokoni ira na agilosi?\nera dusimaki ena Vosa ni Kalou?\n1, 2. Na cava ratou na rairai vaqaqa na yapositolo ni sa lesu i lomalagi o Jisu?\nERATOU duri tu na yapositolo i Jisu ena Ulunivanua ni Veiolive, ratou dagava cake toka na lomalagi. Ratou vakaraici Jisu tiko, na nodratou turaga, e nodratou itokani tale ga ni sa kau cake e lomalagi me yacova ni sa tabonaki koya na o. (Caka. 1:9, 10) Rauta ni rua na yabaki yani e liu a vakavulici ratou, e uqeti ratou tale ga o Jisu. Ia sa lako qo. Cava ratou na cakava?\n2 A solia vei ratou nona imuri o Jisu e dua na ilesilesi: “Dou na qai tukuni au e Jerusalemi, e Jutia taucoko, e Samaria, kei na veivanua yawa sara kei vuravura.” (Caka. 1:8) Ena vakayacori vakacava na ilesilesi qori? A yalataka o Jisu ni na vukei ratou na yalo tabu. (Caka. 1:5) Ia ena vinakati na veidusimaki kei na tuvatuvanaki me rawa ni vunautaki kina na itukutuku vinaka ena veivanua. E vakayagataki ira gona na nona mata o Jiova mera dusimaki ra qai tuvanaki vinaka kina nona tamata ena gauna makawa. Ratou sa na vaqaqa gona nona yapositolo, ‘Ena lesia o Jiova e dua na iliuliu vou?’\n3. (a) Ni sa lesu i lomalagi o Jisu, na vakatulewa bibi cava me ratou cakava na yapositolo yalodina? (b) Na cava eda na veivosakitaka ena ulutaga qo?\n3 Ni oti tale e rua na macawa, ratou gumatua na tisaipeli i Jisu ena dikevi ni iVolatabu, kerei ni veidusimaki vakalou, kei na nona digitaki o Mataiasi me sosomitaki Jutasa Isikarioti me ika12 ni yapositolo. (Caka. 1:15-26) Na cava e bibi kina qori vei ratou vaka kina vei Jiova? E vakayacora o Mataiasi e dua na itavi bibi e vinakati ena isoqosoqo. * E sega tale ga ni digitaki ratou nona yapositolo o Jisu me ratou tomani koya wale tu ga ena cakacaka vakaitalatala, ia e tiko na itavi bibi me ratou cakava vei ira na tamata ni Kalou. Na cava na itavi qori? E vakayagataki Jisu vakacava o Jiova me tuberi ratou kina? Vakacava, e tiko nikua e dua na ituvatuva va qori vei ira na tamata ni Kalou? Eda na “nanumi ira” vakacava na ‘liutaki keda tiko’ vakauasivi na “dauveiqaravi yalodina e vuku”?—Iper. 13:7; Maciu 24:45.\nNA ILAWALAWA E TAWARAIRAI NA KENA ILIULIU\n4. Na itavi cava era qarava na yapositolo kei na so tale na qase e Jerusalemi ena imatai ni senitiuri?\n4 Eratou tekivu veiliutaki na yapositolo ena ivavakoso vaKarisito ena Penitiko 33 G.V. Ena gauna qori e “tucake o Pita kei ratou na le Tinikadua” me tukuna na ka dina e veivakabulai vei ira na ilala levu era Jiu kei ira na sa tavuki. (Caka. 2:14, 15) Levu era qai vakabauta. Ni oti qori, era ‘muria tiko ga na nodratou ivakavuvuli na yapositolo’ o ira na lotu vaKarisito vou qo. (Caka. 2:42) Ratou qarava na veika vakailavo ni ivavakoso na yapositolo. (Caka. 4:34, 35) Ratou qarava tale ga nodra ka vakayalo na tamata ni Kalou, ni ratou kaya: “Keitou na solia na neitou gauna kei na neitou bula ena masu kei na vakavulici ni vosa ni Kalou.” (Caka. 6:4) Ratou lesi ira tale ga na lotu vaKarisito matua mera vakatetea na cakacaka vakaitalatala ena yalava vovou. (Caka. 8:14, 15) Yaco na gauna mera vukei ira tale ga na yapositolo na qase ni ivavakoso ena qaravi ni veika e vauca na ivavakoso kece. Nira lewe ni ilawalawa dauvakatulewa, era vakaitavi ena nodra dusimaki na ivavakoso qori.—Caka. 15:2.\n5, 6. (a) E vakaukauataki vakacava na ilawalawa dauvakatulewa ena yalo tabu? (Raica na imatai ni iyaloyalo.) (b) Era tokona vakacava na ilawalawa dauvakatulewa na agilosi? (c) E dusimaka vakacava na ilawalawa dauvakatulewa na Vosa ni Kalou?\n5 Era kila na lotu vaKarisito ena imatai ni senitiuri ni vakayagataka tiko o Jiova na nodra iLiuliu o Jisu me dusimaki kina na ilawalawa dauvakatulewa. Era vakadeitaka vakacava qori? Kena imatai, na yalo tabu sara ga e vakaukauataka na ilawalawa dauvakatulewa. (Joni 16:13) A sobuti ira kece na lotu vaKarisito lumuti na yalo tabu, vakauasivi o ira na yapositolo kei ira na qase e Jerusalemi mera qarava vinaka nodra itavi nira ivakatawa. Kena ivakaraitaki, ena 49 G.V., e dusimaka na ilawalawa dauvakatulewa na yalo tabu ena kena vakatulewataki na veika me baleta na cili. Era muria na ivavakoso na veidusimaki qori, e ‘vakadeitaki tiko ga kina nodra vakabauta, tubu tale ga e veisiga na kedra iwiliwili.’ (Caka. 16:4, 5) E laurai ena ivola me baleta na vakatulewa qori ni vuataka tiko na ilawalawa dauvakatulewa na itovo e okati ena vua ni yalo tabu me vaka na loloma kei na vakabauta.—Caka. 15:11, 25-29; Kala. 5:22, 23.\n6 Kena ikarua, era tokona na ilawalawa dauvakatulewa na agilosi. Ni bera ni papitaiso o Konilio me imatai ni kai Veimatanitu tawacili me tavuki ina lotu vaKarisito, a dusimaki koya e dua na agilosi me lai kaciva mai na yapositolo o Pita. Ni vunau oti ga o Pita vua kei ira na wekana, e sobuti ira na yalo tabu, dina nira se bera mada ga ni cili. Era uqeti kina na yapositolo kei na so tale na tacidra tagane mera ciqomi ira na kai Veimatanitu era tawacili mera lewe ni ivavakoso lotu vaKarisito. (Caka. 11:13-18) Era uqeta ra qai vakatotolotaka tale ga na agilosi na cakacaka vakavunau e veidusimaki tiko kina na ilawalawa dauvakatulewa. (Caka. 5:19, 20) Kena ikatolu, e dusimaki sara tiko ga na ilawalawa dauvakatulewa ena Vosa ni Kalou. Era lumuti ena yalo tabu na qase qo, qai nodra ivola dusidusi ga na iVolatabu nira vakatulewataka tiko na ka e vauca na ivakavuvuli vakalotu se nira veidusimaki tiko ga ena isoqosoqo.—Caka. 1:20-22; 15:15-20.\n7. Na cava eda kaya kina ni a liutaki ira tiko na lotu vaKarisito taumada o Jisu?\n7 E veiliutaki na ilawalawa dauvakatulewa ena ivavakoso taumada, ia era kila vinaka ni nodra iLiuliu o Jisu. E vola o Paula: “E solia [o Karisito] eso mera yapositolo. . . . Me uqeti keda tiko ga na noda loloma meda tubu cake kina ena ka kece, meda duavata kei koya na uluda, na Karisito.” (Efeso 4:11, 15) Era “vakatokai na tisaipeli mera lotu vaKarisito” ra qai sega ni via vakayacani vua e dua na yapositolo e kilai ena gauna ya. (Caka. 11:26) E kila o Paula ni bibi mera “dei ena ivakavuvuli kece” se yavutaki nodra ivakarau ni bula ena iVolatabu me vaka era vakavulica na yapositolo kei na so tale na tagane era veiliutaki. Ia e tomana: “Au vinakata moni kila ni ulu ni tagane yadua o Karisito [okati kina o ira kece na lewe ni ilawalawa dauvakatulewa] . . . e ulu ni yalewa na tagane, e ulu i Karisito na Kalou.” (1 Kor. 11:2, 3) Io, e tawarairai o Jisu sa vakalagilagi oti tale ga, ia e liutaka na ivavakoso ena gauna ya ni vakarorogo tiko vua na Uluna, na Kalou o Jiova.\n“QO E SEGA NI CAKACAKA NI TAMATA”\n8, 9. Na cava na itavi bibi i Brother Russell ena itekitekivu ni veiyabaki ni ika19 ni senitiuri?\n8 Ena icavacava ni ika19 ni senitiuri a saga o Charles Taze Russell kei na so na nona itokani me tauyavutaki tale na sokalou dina vaKarisito. Me rawa ni vakatetei na ka dina vakaivolatabu ena levu na vosa, a vakalawataki ena 1884 na Zion’s Watch Tower Tract Society, qai kena Peresitedi o Brother Russell. * E gonevuli gugumatua ni iVolatabu, e doudou ni vakalasuya na ivakavuvuli ni Letoluvakalou kei na vakabauta ni bula tale tiko na yalo. E kila ni na tawarairai nona lesu mai o Karisito, qai cava “nodra gauna lokuci na veimatanitu” ena 1914. (Luke 21:24) E vakayagataka vakalevu o Bro Russell nona gauna, kaukaua kei na ilavo me tukuna kina na ka dina vei ira eso tale. E gauna bibi dina qori, qai matata ni vakayagataki Bro Russell sara tiko ga o Jiova me liutaka na ivavakoso.\n9 E sega ni vinakata o Brother Russell me vakacerecerei. E vola ena 1896: “Keimami sega ni vinakata me keimami vakarokorokotaki, dokai ena neimami cakacaka se ka keimami vola; keimami sega tale ga ni vinakata me keimami vakatokai ena icavuti iTalatala se Rapai. Se me dua e vakatokayacataki ena yaca i keimami.” E tomana: “Qo e sega ni cakacaka ni tamata.”\n10. (a) Na gauna cava e lesia kina na “dauveiqaravi yalodina e vuku” o Jisu? (b) Vakamacalataka na kena vakamatatataki na itavi ni iLawalawa Dauvakatulewa kei na Watch Tower Society?\n10 Ena 1919, ni oti e tolu na yabaki nona mate o Brother Russell, a lesia o Jisu na “dauveiqaravi yalodina e vuku.” Na cava na kena inaki? Me qaravi ira na nona lewenivuvale ena “kedra kakana ena kena gauna donu.” (Maciu 24:45) Ena gauna mada ga qori, e dua ga na ilawalawa lailai era lumuti era veiqaravi tiko ena itikotiko liu e Brooklyn, Niu Yoka, ra qai vakarautaka ra veisoliyaka tale ga na kakana vakayalo vei ira na imuri i Jisu. E tekivu vakayagataki na matavosa “ilawalawa dauvakatulewa” ena noda ivola ena veiyabaki ni 1940, ni sa qai kilai ni sema voleka ina Watch Tower Bible and Tract Society. Ia ena 1971 e vakaduiduitaki na iLawalawa Dauvakatulewa mai na Watch Tower Society—e qarava na veika vakalawa sega ni veika vakayalo—vaka kina o ira na kena dairekita. Eratou lewe gona ni iLawalawa Dauvakatulewa eso na tacida tagane lumuti eratou sega ni dairekita ni iSoqosoqo. Ena vica na yabaki tiko ga qo, era sa lewe ni dairekita tale ga o ira na “so tale na sipi” mera qarava na veika vakalawa ni isoqosoqo kei na so tale na tabana era vakayagataka na tamata ni Kalou, qo me ratou qarava kina vakatabakidua na iLawalawa Dauvakatulewa na veivakavulici kei na veidusimaki vakayalo. (Joni 10:16; Caka. 6:4) E vakamacalataki kina ena Vale ni Vakatawa ni 15, Julai, 2013, ni “dauveiqaravi yalodina e vuku” e dusia tiko e dua na ilawalawa lailai ni lotu vaKarisito lumuti eratou lewe ni iLawalawa Dauvakatulewa.\nNa ilawalawa dauvakatulewa ena veiyabaki ni 1950\n11. Na itavi cava e qarava na iLawalawa Dauvakatulewa?\n11 Eratou dau duavata na iLawalawa Dauvakatulewa ni ratou vakatulewataka e dua na ka. Ena sala cava? Eratou dau bose ena veimacawa, ni ratou rawa kina ni veivosaki vinaka, ratou duavata tale ga. (Vkai. 20:18) E dau veisau e veiyabaki na jeameni, ni sega ni dua na lewe ni iLawalawa Dauvakatulewa me uasivi vei ratou na kena vo. (1 Pita 5:1) Ena veiveisau tiko va qori na itavi ni jeameni vei ratou tale ga na le ono na komiti ni iLawalawa Dauvakatulewa. E sega ni dua vei ratou ena saga me veiliutaki, ia ena vaka ga na “lewenivuvale,” ni kana ena veika e vakarautaka na dauveiqaravi yalodina, vakamalumalumu tale ga ina kena veiliutaki.\nMe tekivu mai na gauna e lesi kina na dauveiqaravi yalodina ena 1919, sa vakarautaka tiko na kakana vakayalo vei ira na tamata ni Kalou (Raica na parakaravu 10, 11)\n“O CEI MADA NA DAUVEIQARAVI YALODINA E VUKU?”\n12. Na taro cava e basika ni sega ni uasivi se me donu tu ga e veigauna na iLawalawa Dauvakatulewa?\n12 E sega ni tukuni ni na donu tu ga na iLawalawa Dauvakatulewa. So na gauna ena vinakati me veisautaki tale eso na ivakavuvuli se sala e dusimaka kina na isoqosoqo. Qori na vuna e vakarautaki kina ena Watch Tower Publications Index na ulutaga “Beliefs Clarified [Vakamatatataki Noda Vakabauta],” me tabaki kina na veika e vakamatatataki tale me baleta noda kila vakaivolatabu me tekivu mai na 1870. A sega tale ga ni tukuna o Jisu ni na uasivi na kakana vakayalo e vakarautaka na nona dauveiqaravi yalodina. Eda na sauma gona vakacava na taro i Jisu: “O cei mada na dauveiqaravi yalodina?” (Maciu 24:45) Na ivakadinadina cava e vakadeitaka ni sa vakayacora tiko qori na iLawalawa Dauvakatulewa? Meda dikeva mada qo e tolu na sala e dusimaki kina na ilawalawa dauvakatulewa ena imatai ni senitiuri.\n13. E vukea vakacava na iLawalawa Dauvakatulewa na yalo tabu?\n13 iVakadinadina ni Yalo Tabu. Na yalo tabu a vukea na iLawalawa Dauvakatulewa me kila na ka dina vakaivolatabu a sega tu ni matata e liu. Kena ivakaraitaki, vakasamataka mada na kena vakamatatataki eso na vakabauta me vaka e tukuni ena parakaravu sa oti. Macala ga ni na sega ni dokai e dua na tamata ena kena kilai qai vakamacalataki na “veika titobu mada ga ni Kalou”! (Wilika 1 Korinica 2:10.) E duavata na iLawalawa Dauvakatulewa kei na ka e tukuna na yapositolo o Paula: “Eda tukuna na ka kece qo, sega ena vosa e vakavulici ena vuku vakatamata, ena vosa ga e vakavulici ena yalo tabu.” (1 Kor. 2:13) Ni sa oti e vica vata na senitiuri ni vukitani kei na butobuto vakayalo, na yalo tabu ga ena rawa ni vakatotolotaka na kena kilai e levu tale na ka dina vakayalo me tekivu mai na 1919.\n14. Me vaka e tukuni ena Vakatakila 14:6, 7, era vukei ira vakacava na tamata ni Kalou na agilosi?\n14 iVakadinadina ni nodra veivuke na agilosi. Dua na itavi levu e colata tiko na iLawalawa Dauvakatulewa ena nodra dusimaki ena cakacaka vakavunau e vuravura raraba e sivia na walu na milioni na dautukutuku. Na cava e vuavuaivinaka kina na nodra cakacaka qori? Dua na vuna oya nira veivuke tiko na agilosi. (Wilika Vakatakila 14:6, 7.) Levu na gauna era dau sotavi ira sara ga na dautukutuku o ira na kere veivuke ena masu! * E tusaqati vakaukaua na cakacaka vakavunau kei na veivakatisaipelitaki ena so na vanua, ia e rawati ga na toso nira veivuke eso era kaukaua cake sara vei keda.\n15. E duidui vakacava na iLawalawa Dauvakatulewa kei ira na iliuliu ni lotu ni Veivanua vaKarisito? Tukuna e dua na kena ivakaraitaki.\n15 Nuitaki ni Vosa ni Kalou. (Wilika Joni 17:17.) Vakasamataka mada na veika e yaco ena 1973. E tarogi e dua na taro qo ena Watchtower ni June 1: “Sa . . . rawa nira papitaiso o ira na se sega ni biuta vakadua na vakatavako?” Qo na kena isau: “E laurai ena ivakamacala matata ni iVolatabu ni sega.” Ni vakamacalataka oti e vica na tikinivolatabu veiganiti, sa qai vakamatatataka na Watchtower qori ni rawa ni vakasivoi e dua na dauvakatavako e sega ni veivutuni. (1 Kor. 5:7; 2 Kor. 7:1) E kaya: “Qo e sega ni neitou vakatulewa ga, se moni vakaukauataki kina. E vakarota sara ga na Kalou ena nona Vosa.” Bau dua tale na isoqosoqo lotu e yalorawarawa ni nuitaka vakaoti na Vosa ni Kalou, ke mani dredre sara mada ga vei ira eso na lewenilotu? E tukuni ena dua na ivola se qai volai wale tiko ga qo mai Merika me baleta na lotu: “Era railesuva wasoma na iliuliu ni lotu vaKarisito na nodra ivakavuvuli me salavata kei na nodra vakabauta kei na nodra veitokoni e levu na lewenilotu kei ira na lewenivanua raraba.” Ke vakatara na iLawalawa Dauvakatulewa me dusimaki ira na Vosa ni Kalou, sega ni nodra vakabauta e levu, o cei gona e liutaki ira dina tiko na tamata ni Kalou?\n“NANUMI IRA NA LIUTAKI KEMUNI TIKO”\n16. Eda na nanumi ratou vakacava na iLawalawa Dauvakatulewa?\n16 Wilika Iperiu 13:7. Na vosa “nanumi” e rawa tale ga ni vakadewataki me “cavuta.” O koya gona, e dua na sala o rawa ni “nanumi ira [kina] na liutaki kemuni tiko” oya nomu masulaki ratou na iLawalawa Dauvakatulewa. (Efeso 6:18) Vakasamataka nodratou dau vakarautaka na kakana vakayalo, ratou raica na cakacaka vakavunau e vuravura raraba, ratou qai tuvanaka na vakayagataki ni cau. Macala ga ni ratou vinakata meda masulaki ratou!\n17, 18. (a) Eda na tokona vakacava na iLawalawa Dauvakatulewa? (b) Eda tokona tiko vakacava na dauveiqaravi yalodina kei Jisu ena noda cakacaka vakavunau?\n17 Meda kua ni tukuna ga nida nanuma tiko na iLawalawa Dauvakatulewa, ia meda tokona tale ga nodratou veidusimaki. E vakarautaka na iLawalawa Dauvakatulewa na veidusimaki ena noda ivola, soqoni, soqo lalai kei na soqo lelevu. E lesi ira tale ga na ivakatawa dauveilakoyaki, e nodra itavi mera lesi ira na qase ni ivavakoso. Era vakaraitaka na ivakatawa dauveilakoyaki kei ira na qase ni ivavakoso nodra nanuma tiko na iLawalawa Dauvakatulewa ena nodra muria vakavoleka na ka era dusimaki kina. Eda na vakaraitaka kece tale ga na noda doka na noda iLiuliu, o Jisu, nida talairawarawa da qai vakamalumalumu vei ira na tagane e lesia o koya mera dusimaki keda.—Iper. 13:17.\n18 Dua tale na sala eda nanuma kina na iLawalawa Dauvakatulewa oya na noda gumatua ena cakacaka vakavunau. A uqeti ira na lotu vaKarisito o Paula mera vakatotomuria na nodra ivakaraitaki o ira na veiliutaki tiko. E vakasakiti dina na nodratou ivakaraitaki na dauveiqaravi yalodina ni ratou gumatua ena kena uqeti qai vakatetei na itukutuku vinaka ni Matanitu ni Kalou. Vakacava o dua vei ira na so tale na sipi o tokoni ira tiko na lumuti ena cakacaka bibi qo? O na marautaka ni kaya na nomu iLiuliu o Jisu: “Na ka oni cakava vua e dua vei ira na lalai qo era taciqu, oni sa cakava vei au.”—Maciu 25:34-40.\n19. Na cava mo vakadeitaka kina ni o na muria noda iLiuliu, o Jisu?\n19 Ni sa lesu i lomalagi o Jisu, a sega ni vakanadakui ira na nona imuri. (Maciu 28:20) E kila vinaka ni a vukei koya ena nona veiliutaki tiko e vuravura na yalo tabu, ira na agilosi, kei na Vosa ni Kalou. E vakarautaka gona na ivukevuke vata ga qori vua na dauveiqaravi yalodina nikua. O ratou gona na lotu vaKarisito lumuti eratou lewe ni dauveiqaravi qori ‘eratou muria tiko ga na Lami se mani vanua cava e lako kina.’ (Vkta. 14:4) Nida talairawarawa ina nodratou veidusimaki, eda sa muria sara tiko ga na noda iLiuliu o Jisu. Sa voleka sara qo me liutaki keda yani ina bula tawamudu. (Vkta. 7:14-17) E sega tale ni dua na iliuliu e rawa ni yalataka qori!\n^ para. 3 E macala kina ni inaki i Jiova me ratou na qai tauyavutaka na 12 na yapositolo na ‘12 na yavu ni vatu’ kei Jerusalemi Vou. (Vkta. 21:14) E sega gona ni na sosomitaki e dua na yapositolo yalodina ena gauna e vakaotia kina nona veiqaravi e vuravura.\n^ para. 8 Me tekivu na 1955, sa kilai na isoqosoqo qo me Watch Tower Bible and Tract Society of Pennsylvania.\n^ para. 14 Raica na ivola “Vunautaka Sara Vakavinaka” na Matanitu ni Kalou, t. 58-59.\niMeli iMeli O Cei e Liutaki Ira Tiko na Tamata ni Kalou Nikua?\nEna Yaco na ka e Nakita o Jiova!\nNa iSoro e “iSolisoli Uasivi” ni Kalou\nITALANOA NI NONA BULA Yaga na iLoloma Soli Wale ni Kalou ena Levu na Sala\nE Liutaki Ira Nona Tamata o Jiova\nVANUA E MAROROI KINA NA KEDA ITUKUTUKU MAKAWA “Sega ni Dua na ka e Dredre”\nText Sala me download kina na ka e tabaki NA VALE NI VAKATAWA (ITABATABA E VULICI) Feperueri 2017\niMeli iMeli NA VALE NI VAKATAWA (ITABATABA E VULICI) Feperueri 2017\nNA VALE NI VAKATAWA (ITABATABA E VULICI) Feperueri 2017


O koya e vakalou. BNL Ministries - fj68\nCakacaka ni Parofita isoqoni.\n25 Na matanisiga, na vula, kei na kalokalo ena laurai kina eso na veivakatakilakila; na veimatanitu e vuravura ena sotava na veika rarawa, era na domobula ena vuku ni wasawasa voravora kei na tubu cake ni biau;\n26 Ena kani yatedra na tamata ni ra sa raica tu na veika ena tarai vuravura mai, ni na yavavala na vei vuni ka kaukauwa ni lomalagi.\nNa veitiki ni ivolanikalou oqo era sa wiliki tu mai ena vica na drau na yabaki. E dau votu mai na nodra vakasama na tamata, na irairai kei na irairai kei Jisu Karisito era sa veisemati. O ira sara mada ga na qasenivuli vakalotu era vakabauta na nona lesu mai na Turaga ki vuravura, me ra kauta na watina, era sa vakaduria na isema oqo ena nodra vakasama. Ia na theologians vata ga oqo e rawa me calata na ikarua ni nona lako mai baleta, e dina ni a soli vua na “mata me raica kei na daliga me rogoca”, era na cata ni vakayagataka me ra vakila na veika sa yalataka tu na Kalou ena nona vosa, ni bera na ikarua ni lesumai i Karisito.\nMaciu 24, vakatekivu ena tikina e 23 e sa ivakadinadina talega ni veisiga oqo ni bera na nona lako mai na Karisito:\n23 “Kevaka e dua na tamata me na tukuna vei kemudou, 'Dou raica, o Karisito ga oqo! Se o Karisito sa tu mai o ya!' Dou kakua ni vakadinata.\n24 Ni ra na tubu mai eso na Karisito vakailasu kei na so na parofita vakailasu, era na vakaraitaka nai vakatakilakila lelevu kei na cakacaka mana veivakurabuitaki, ena so na tamata digitaki era na rawai ena veivakacalai oqo.”\n(Raica ni o Jisu e sega ni kaya na “lasu i Jisu” ia e lasu “ka ra sa boroi,” o ira era veilumuci dina, ia era kaya na veika e sega ni dina, ka lasu na kena gusu.)\nO Jisu a vakasalataki me veicavilaki ena ikarua ni lako mai, ia a yalataka vei ira era sa digitaki me ra kakua ni vakacalai, o ira sa volai tu na yacadra ena nona ivola ni bula na lami ni se bera ni tauyavu ko vuravura, sa navuci ena kena ivakarau me ucuya na irairai kei Jisu Karisito. A sa kacivi ira ka dodonu talega ko koya, a sa vakalagilagi ira talega ko koya. E kaya o Jisu ni na tu e kea era na kaya na tamata “Oqo e dua na kena ilumu! Oqo e dua ka tu vua na vosa!” Ena Maciu 24:25 a tomana kina:\n25 Dou raica, au sa vakasalataki kemudou rawa tiko yani oqo.\n26 O koya oqo, kevaka mera tukuna vei kemudou, “Dou raica sa tiko mai o Koya ena vanua dravuisiga!” Dou kakua ni lako kina; se sa tiko o Koya ena dua na loma ni rumu! Dou kakua ni vakadinata.\nEna kedra maliwa na veimatalotu nikua era tiko kina o ira era na sega ni vakabauta ni dua na isoqosoqo e sucu ena yavu, sipima, se ivunau mai na vosa o ya. Era vakataucokotaka na ivolanikalou oqo ni ra kaya, “Oqo na vosa, sai koya oqo na veilumuci. Oi keda, na lewe ni matabose, eda sa sotava vakatikitiki na noda bula, ena noda vakasaqara na Turaga. Ia me da lako mai ka tukuna vei kemuni ni oqo na vosa.” Era na vakasaqara na ivakatakila vakaitaukei ka vakasaurarataka vei ira era dau muri ira. Nanuma tiko ni o Koya na Vosa. “Sa bula tiko na Vosa, qai yaco na i tekitekivu, na Vosa sa tiko vata kei na Kalou, na Vosa ga, o ya na Kalou... Sa yaco me tamata na Vosa, ka sa mai tiko vata kei keda,...” (Joni wase 1).\nNi sega na ivakatakila era na vakadewataka na ivolanikalou, me vaka na Maciu 24:27,\n27 “Me vaka na tibi ni livaliva mai na Tokalau ka raici mai ena ra na kena rarama, sa vaka kina na nona rairai mai na luve ni tamata.”\nMai na ivolanikalou oqo, era sa namaka vei Jisu Karisito me na dua e takosova na lomalagi, ka kailavaka na nona lesu mai me taura na watina. O ira era sa na vakatavulica tiko, era na guilecava na ivolanikalou ka tukuna vakamatata kina ni na “vaka na daubutako ena bogi.”\nRaica na civilisation; e a lako mai na tokalau ki na ra. Raica na lotu Vakarisito, sa lako mai na tokalau ki na ra. Raica na matanisiga; e tucake mai na tokalau kei na veivanua ena ra. E tukuni kina ni a tekivuna na Kalou na itukutuku ni italai yadua ki na veilotu yadua ena tokalau kei na iotioti ni italai e basika ena ra, me kauta mai na veika vuni ni Kalou me vakacavari, me vaka sa parofisaitaki tu ena IVakatakila 10:7. O koya gona kevaka me na rairai na veika vakalou vei ira na tamata era bula tiko ena iotioti ni gauna ni bera ni lesu mai na Turaga, ena yaco na vaqo ena ra. Ni “sa cila mai na tokalau na yaseyase,... ki na ra,” sa vakatakilai koya kina o Jisu Karisito mai na tokalau ki na ra ni lewe vitu na matabete oqo. Ni ra sa kauta mai na nodra itukutuku, sa na toso tikoga na ivakatakila, ka rabailevu na tamata yadua: Luther a kauta mai na vakadonui; Wesley, veivakasavasavataki, na Penitikoni, lutu ni Yalo Tabu ni tekivu na yabaki ni Leotisea oqo; ia oqo me na qai vakataucokotaki na itukutuku oqo vei yalewa, sa dau tukuna tiko mai kina na italai oqo, ka sa dolavi kina na veivauci.\n28 Na vanua cava ga ena davo tu kina na yago era na kumuni vata yani kina na ikeli.\nO koya era na vakasoqoni ira vata kina na ikeli ko ira na agilosi ka ra bula tiko ena itabayabaki oqo, ni ra sa yabaki ni ikeli. Ikeli kania na kakana bulabula, ka sega ni baleta na “luwa” ka na vakasinaita na “teveli” organisation vakalotu (Aisea 28:8) ia ena lewe ni manumanu bulabula ni vosa. Oqori na vanua ena soqoni vata kina na ikeli. Ni sa yaco mai na vosa oqo, era sa vakasoqoni vata na tamata era vakabauta me vaka sa kacivi ira na Kalou.\n29 Ena vakasauri ni sa oti na veivakararawataki levu ena vakabutobutotaki na matanisiga, ena sega talega ni cila na vula; era na lulutu sobu mai na kalokalo mai lomalagi, ena yavalati na veivunika kei lomalagi.\n30 Ena qai rairai mai nai vakatakilakila nei koya na luve ni tamata mai lomalagi, o vuravura era na qai tagi, ni ra sa raica na Luve ni Tamata ni sa lako sobu mai ena o vata kei na Nona i Ukuuku Lagilagi Vakaturaga.\nE dua tale na ka me baleta na lako mai ni luve ni tamata, ena Taniela 7:13,\n13 Ni’u raica tiko na raivotu ena bogi, ka raica, a sa lako mai e dua e vaka na Luve Ni Tamata, ka lako mai ena vei o ni Lomalagi!...\nTaniela, ena veiyalayalati makawa e vakadinadinataka na nona lako mai na luve ni tamata ni semati vata kei na o. Sa vakakina o Jisu, ena veigauna e tukuna tiko kina na ikarua ni nona lako mai, me baleta na o.\nMai Arizona, sa vakakina na loqi donui ni Commerce, e walu na pasede ni gauna, sa sega na o e lomalagi. Ia ena Feperueri ni 28, 1963, a rairai mai e dua na o vakasakiti mai Arizona yani lomalagi. Oqo e dua na iyaloyalo, ena dua na itukutuku ka volai ena Dr James McDonald, parofesa ni atmospheric fisiki ena University of Arizona, ena mekasini “Science”, 19 ni Epereli, 1963. Era sa kerei na tamata mera vakauta ena dua ga na itaba se itukutuku tale eso e rawa ni boko ena itekivu ni o oqo. Na cava e taleitaka kina na ka oqo dua na o? Me baleta ga na kena vaqo na kena levu kei na kena cecere, ka tuvanaki ena trigonometry mai na walusagavulu na itaba, ni sa ruasagavulu ka ono na maile ena na, 50 na maile kei na tolusagavulu na maile. A laurai mai ena rua na drau walu na maile ena dua na yasana ka vuqa tale na idusidusi mai na dua na drau na maile na kena yawa. Na vakariseyate totoka ni o oqo a vakararamataka mai na rarama ruasagavulu kawalu ni oti e walu na miniti mai na Dromunisiga. Ena dela ni draki, ena dela ni siligi ni waqavuka, mai na vanua e rawa ni kukuna ka condense kina, ka sega ni rawa me tekivutaki mai na dua na rocket mai na yago mamare umauma ni kuli ni yago mamare me na tiko kina, na kena e levu ga e dua na ka vuni ni vakadidike.\nKevaka o vakadikeva na itaba ni vakadidike-veilecayaki o rawa ni raica na mata ni Turaga o Jisu Karisito ena. A vakararai ka galili tu ena tokalau, ka vaka na vutika ni uluna me vaka na nona a raici koya o Joni ena ivola ni Vakatakila. Na kena irairai e sega ni vaka e dua na cauravou me vaka na nona a lili ena dua na kauveilatai ena ika tolusagavulu katolu, ia me vaka ni sa i Koya na Turaga ni Lewa kei vuravura. Ena rairai dredre beka vei ira eso mera ciqoma, ia sa tukuni tu ena ivolanikalou ena vuqa na vanua, ni sa vakatakila mai na luve ni tamata, ni sa rairai mai, ena tiko na o?\nAu vunautaka tiko vei ira na tamata ena itabayabaki oqo ni sa yalataka tu na ivolanikalou ni na yaco me o na semati vata kei na irairai ni luve ni tamata ena vuravura oqo. Au sa kauta mai vei kemuni na itukutuku startling ni sa tiko e dua na o ena dua na o ena senijiuri oqo ka sega ni rawa ni vakamacalataki ena vakadidike. Kevaka e rawa ni vakamacalataki mai na ivakavuvuli ni vakadidike au sa na sega ni vakabauta rawa na ka au cakava, ia e sega ni dua na ivakamacala. Sa tukuna vei au e dua na turaga au vakabauta ni sa parofita ni Kalou ena yabaki oqo, o Baraca William Branham, era sa lewe vitu na agilosi era lako mai vua ka vakatakila na veika vuni ni Ivola iVakatakila, a vesuki koya cake ena kedra maliwa, ka biuti koya, sa bulia na o oqo. E sega vei au na vuna me’u vakatitiqataka kina na ivakamacala oqo. Sa rui levu na o, sa rui icake, ka dodonu me levu na wai, raica me ka dina; Ia na ka dina e dau yaco dina. E a ka vakalou ka tala mai na Kalou me ivakatakilakila vua na yalewa watina oqo.\nVakadewataka mai... Acts of the Prophet. - Pearry Green\nLavetaka (Vakavalagi): "Is this the sign of the end Sir"\nSa rui levu\nsa rui icake,\nka dodonu me\nlevu na wai,\nraica me ka\nMo dou kila, Au na talai Ilaijia na parofita vei kemudou, Ni se bera na siga e levu ka rerevaki i Jiova sa lako tiko mai.\nE na vukica o koya na yalodina ni tama me gole vei ira na luvedra, na yalo ni gone ki vei ira na tamadra, De'u lako mai, ka cudruva na vanua ka me'u vakarusa.\nNa Kau Bulabula Ki Lomalagi.\nNi bera o ya...\nNi oti o ya...\nEra a vakoti koya e kea.\nNa vanua ni qavokavoka.


Na Bibelkring: “iLawalawa ni Gonevuli ni iVolatabu”\nA TAUYAVU ena veiyabaki ni 1930 ena yasayasa vaka Lake Toba e North Sumatra, e dua na isoqosoqo lotu e vakatokai na Bibelkring (yaca vakaNecaladi ni “dua na ilawalawa ni gonevuli ni iVolatabu”). Era rairai tekivuna na lotu qo e vica na qasenivuli a soli ivola vei ira e dua na painia, de dua o Eric Ewins a vunau voli ena yasayasa vaka Lake Toba ena 1936. Era taleitaka na qasenivuli na ka era wilika, era mani biuta na nodra lotu (Batak Protestant Church) ra lai tauyavutaka sara na iwasewase lailai ni vuli iVolatabu. Ni toso na gauna, e tete na iwasewase qori ina so tale na vanua qai tubu na kedra iwiliwili na lewena ina drau vakacaca. *\nSa tacida ena gauna qo o Limeria Nadap-Dap, a lewena tu e liu na Bibelkring\nEra mai kila na gonevuli na ka dina vakaivolatabu ena ivola e solia vei ira na painia. A lewena tu e liu na ilawalawa qori o Dame Simbolon, e taura na dina ena 1972. E kaya: “Era sega ni via vakarokorokotaka na kuila, sega tale ga ni solevutaka na Kirisimasi kei na siganisucu. Eso era vunau sara ga e veivale.” Ia sega ni dede sa basika ena ilawalawa qori na rai vakatamata ni sega ni veitokoni kina na isoqosoqo ni Kalou. E dua tale na yalewa a lewe tu ni ilawalawa o Limeria Nadap-Dap, sa tacida ena gauna qo. E kaya: “E tabu mera uku se sauni ira na yalewa, mera kua ni muria na isulusulu vovou, bau yaco sara ina ivava. E vakatabui tale ga mera yadua na lewenilotu na ivakatakilakila e volai kina na kedra ivolatukutuku (identity card). Qori e vakacudrui ira sara ga na vakailesilesi vakamatanitu.”\nEra tawase vakavica na lewe ni ilawalawa ni gonevuli ni iVolatabu, e lutu tale ga na kedra iwiliwili. Era mai ciqoma na ka dina e levu vei ira qori nira lesu yani na painia ina yasayasa vaka Lake Toba.\n^ para. 1 Era tukuna eso ni lai yacova sara na vica vata na udolu na lewe ni Bibelkring.\niMeli iMeli Na iLawalawa na Bibelkring


Yadra! | Nb. 3 2018\nWILIKA ENA VOSA Afrikaans Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Baoule Bassa (Cameroon) Batak (Toba) Bengali Bislama Boulou Brazilian Sign Language Bulgarian Cambodian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Cibemba Cinyanja Colombian Sign Language Croatian Czech Danish Drehu Dutch Ecuadorian Sign Language Efik English Estonian Ewe Finnish Finnish Sign Language French Garifuna Georgian German German Sign Language Greek Greenlandic Gujarati Gun Haitian Creole Hebrew Hiligaynon Hindi Hiri Motu Hmong (White) Hungarian Hungarian Sign Language Ibanag Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kiluba Kinyarwanda Kirghiz Kiribati Kirundi Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Lomwe Luganda Macedonian Macua Malagasy Malay Malayalam Maltese Mambwe-Lungu Marathi Mauritian Creole Mbunda Mexican Sign Language Mongolian Myanmar Navajo Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Polish Polish Sign Language Portuguese (Brazil) Portuguese (Portugal) Punjabi Quebec Sign Language Quechua (Bolivia) Quichua (Chimborazo) Quichua (Imbabura) Rarotongan Romanian Russian Russian Sign Language Samoan Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tshiluba Tsonga Turkish Tuvaluan Twi Ukrainian Urdu Uzbek Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yoruba Zulu vakaViti\nNODRA VAKACEGUI NA LOLOSI\nKa Mo Namaka\nEra kaya eso na kenadau ni duidui na ivakatagedegede ni lolosi, e tiko ga na sala e lolosi kina e dua. Vakacava e kena ibalebale qori ni so era sega ni rarawa sara vakalevu se ra kubuta tu ga? Sega. E rawa ni veivakacegui na nona lolosi e dua kei na nona vakaraitaka sara ga, ia e sega ni tukuni me dua sara na kena ivakarau me muri. Na vakatau ga vakalevu ena noda ivakarau vakavanua, itovo, ka eda sotava, kei na vu ni nona takali na wekada lomani.\nVUNA E RAWA NI CA SARA KINA NA LOLOSI\nNi mate e dua, e levu era sega ni kila na ka mera cakava nira lolosi. Ia namaka tiko ni na veisau na ivakarau ni lomada, ena vakilai tale ga eso na veika dredre. Dikeva mada e vica na ivakaraitaki qo:\nRarawa na lomada. Ena tagicaki o koya e takali ni vakananumi vakalevu, qai veisau tale ga na ivakarau ni lomada. Ni vakananumi lesu na ka e dau cakava se ni tadrai ena vakavuna na rarawa. Ena kidacalataki se dredre me vakabauti nona takali. E kaya o Tinai ni nanuma lesu na gauna e takali kina vakasauri o watina: “Au veilecayaki, sega mada ga niu tagi. Na levu ni kena bikai au na rarawa e leka noqu icegu ena so na gauna. Au sega sara ga ni vakabauta nona sa takali.”\nNuiqawaqawa, cudru, qai ora na lomada. E kaya o Isoa: “Au cudru vakalevu kei na watiqu o Alena, ni oti nona takali na neirau gonetagane yabaki 24 o Eliki! Keirau kurabuitaka ni sega ni dau va qo e liu. E ora tale ga na loma i keirau, ni keirau nanuma ni a rawa ni keirau vukei koya.” E va tale ga qori na ka e vakila o Alipate, e tauvimate vakadede o watina qai mate. E kaya: “De dua au tamata ca qai vakalaiva na Kalou me yaco na veika rarawa qo. E ora sara ga na lomaqu, e vaka ga au beitaka tiko na Kalou ena ka e yaco.” E kaya o Koroi, sa cavuti oti mai: “Ena so na gauna au dau cudruvaka nona takali o Sofia. Au qai kila ni cala noqu rai, e sega ni bale vua nona mate.”\nE vakaleqa na ivakarau ni vakasama. Ena so na gauna ena rairai veilecayaki qai sega ni vakaibalebale na ka e vakasamataka o koya e lolosi. Kena ivakaraitaki, de nanuma ni se rawa tiko ga ni vosa vua, vakila nona tiko se raici koya sa takali. Ena rawa ni ciri nona vakasama qai guiguileca. E kaya o Tinai: “Ena so na gauna ni caka tiko na veitalanoa, au liaca ni ciri tu noqu vakasama! E vaka me dau veiciciyaki tu niu vakasamataka na vu ni nona mate o watiqu. Dau vakavu rarawa sara ga ni yaco qori.”\nVia tu taudua ga. O koya e lolosi ena tikotiko ca qai cudrucudru nira tiko eso tale. E kaya o Koroi: “Au dau tikotiko ca niu maliwai ira na veiwatini se o ira na dawai.” E nanuma lesu na wati Isoa, o Alena: “E dredre meu maliwai ira na dau talaucaka na leqa lalai era sotava ni vakatauvatani kei na ka keirau sotava! E tiko tale ga o ira na dau talanoataka na toso nei luvedra. Au marautaka na ka era tukuna, ia e dau dredre meu vakarogoci ira vinaka. Keirau kila vakaveiwatini ni bibi me toso tiko ga na bula, ia e sega ni rawa sara ga ni keirau cakava kina e dua na ka, se me keirau vosota na ituvaki qori.”\nTauvimate. Era sega ni dau moce se kana vinaka qai lutu na yagodra. E nanuma lesu o Eroni nona se qai takali ga o tamana: “E dredre meu moce. Au dau yadra cecekala e veibogi niu nanuma na nona takali o tamaqu.”\nE nanuma lesu o Alipate na gauna e tauvimate tiko kina: “Vakavica noqu laurai vakavuniwai, ia e sega ni dua na mate e kune vei au. Au liaca ni vakavuna tiko noqu tauvimate na noqu lolosi.” E qai oti na mate e tauvi koya tiko. E vukei Alipate vakalevu nona vakatulewataka me laurai vakavuniwai. Na lolosi e rawa ni vakamalumalumutaka na sotia ni yago, vakalevutaka na mate sa tiko rawa, se rawa ni laurai tale kina e dua na mate vou.\nE levu na ka me na caka. E nanuma lesu o Isoa: “Keitou vakasavuya na nona takali o Eliki vei ira na weka, ira na itokani, nona boso ni cakacaka, kei na boso ni vale. Eso tale ga na ivola vakalawa e vakaleweni, oti sa qai laurai na ka e taukena. E vinakati kina na lomadei ni dau oca na vakasama, na yago, levu tale ga na rarawa ena gauna qori.”\nIa eso e dredre vei ira nira sa na tekivu cakava na ka a dau cakava o koya e takali. Qori na ka e vakila o Tinai, e kaya: “E dau vakacuru ilavo o Timoci qai qarava eso na ka vakabisinisi. Ia qo au sa na vuke, ena levu ga kina noqu lomaocaoca. Sega ni macala, au rawa ni cakava se sega!”\nNa ituvaki sa cavuti mai cake me vaka na ivakarau ni lomada, vakasama, kei na yagoda, e vakaraitaka ni sega ni rawarawa noda dau lolosi. Qori ena vukei keda meda vosota, vakauasivi na mosimosi e vakilai ni takali e dua. Meda nanuma tale ga nida na sega ni vakila kece eso na mataqali rarawa e salavata mai kei na lolosi. Kevaka gona eda lolosi tiko da qai vakila ni mosimosi sara, eda na lomavakacegu nida kila ni dau yaco ga qori.\nAU NA RAWA NI MARAU TALE?\nKa mo namaka: O na sega ni lolosi tu ga, ena seavu ni toso tiko na gauna. E sega ni kena ibalebale qo ni o sa sega tale ni qai vakananumi koya e takali se mo guilecavi koya vakadua. Ena seavu vakamalua na veika mosimosi o dau vakila. Ia ena rawa ni vakilai tale vakasauri ke o vakasamataka e dua na tikinisiga se nomudrau ivakananumi ni vakamau. Ena yaco na gauna sa na dei tale na lomamu, o sa na muria tale ga na ituvatuva o dau matau tu kina. Ena rawa ga qori ena nodra veivuke na lewe ni vuvale se o ira na itokani, kei na nomu muria eso na vakatutu mo vosota kina.\nO na lolosi vakadede? Eso ena rawa ni vica toka ga na vula nodra lolosi, e levu ena taura e dua se rua na yabaki mera qai lomadei tale. Ia eso tale ena rawa ni dede sara. * E nanuma lesu o Alipate: “Au lolosi tu me rauta ni tolu na yabaki.”\nE bibi na vosota. Cakava ga na ka o rawata ena dua na siga, me vakatau tale ga ena kemu ituvaki, nanuma tiko ni na sega ni tawamudu nomu lolosi. Vakacava e tiko na ka o rawa ni cakava mo vosota kina nomu lolosi, mo kua tale ga ni lolosi tu vakasivia?\nE dau mosimosi dina nida lolositaka e dua\n^ para. 17 E vica wale sara era na rairai rarawa vakalevu qai dede nodra lolosi. O ira va qori e kilai nira “lolosi vakabalavu” qai sega na kena iwali. E vinaka ga mera qaravi vakavuniwai.\nLevu era vosota nodra lolosi nira cakava e vica na ka lalai qo.\niMeli iMeli Ka Mo Namaka\nNa Rarawa e Vakilai Nida Lolosi\nEna Ulutaga Qo: Nodra Vakacegui na Lolosi\nText Sala me download kina na ka e tabaki YADRA! Nodra Vakacegui na Lolosi\niMeli iMeli YADRA! Nodra Vakacegui na Lolosi\nYADRA! Nodra Vakacegui na Lolosi\nNi Takali e Dua na iTubutubu


WILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kamba Kannada Karen (S'gaw) Kazakh Kikaonde Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Mauritian Creole Maya Mbunda Mizo Mongolian Moore Myanmar Nahuatl (Northern Puebla) Ndebele Ndebele (Zimbabwe) Ndonga Ngangela Nias Niuean Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Turkish Tuvaluan Twi Tzotzil Ukrainian Vietnamese Wallisian Wolaita Xhosa Yoruba Zande Zulu vakaViti\nME VAKATAKI ira ga na le rua vakacaca na bilioni e veiyasa i vuravura, o na rairai kaya tale ga ni o dua na imuri i Karisito se dua na lotu vaKarisito. E vica vata na udolu na lotu nikua era kaya nira lotu vaKarisito. Ia e laurai ena veimatalotu qori na duiyaloyalo ni duidui nodra rai se ra sega ni duavata ena so na ivakavuvuli ni nodra lotu. De dua e duidui mai na lotu tale eso na ka o vakabauta. E bibi mo dikeva na ka o vakabauta, mo raica ke salasalavata kei na ivakavuvuli vaKarisito ena iVolatabu.\nEra vakatokai mera “lotu vaKarisito” na imuri taumada i Jisu Karisito. (Cakacaka 11:26) A sega ni gadrevi mera vakatokayacataki ena dua tale na yaca, ni a dua ga na ilawalawa ena gauna ya e kilai me lotu vaKarisito. O ira qori era muria kece na ivakavuvuli i Jisu, a tauyavutaka na lotu vaKarisito. Vakacava na lotu o lewena, e vakavulici kina na ka e vakavulica o Karisito kei na ka era vakabauta na nona imuri taumada? Na sala duadua ga o na kila kina qori, oya mo veidutaitaka kei na ka e kaya na iVolatabu.\nVakasamataka mada na ivakaraitaki i Jisu. A doka vakalevu na iVolatabu ni vakabauta e Vosa ni Kalou. E sega ni taleitaki ira era beca na ivakavuvuli vakaivolatabu ra qai vakabibitaka ga na ivakavuvuli vakatamata. (Marika 7:9-13) O ira na imuri dina i Jisu era na yavutaka ena iVolatabu na ka era vakabauta. E bibi kina me taroga o koya e kaya ni lotu vaKarisito, ‘E yavutaki ena iVolatabu na ivakavuvuli ni noqu lotu?’ O rawa ga ni kila qori ke o veidutaitaka na ivakavuvuli ni nomu lotu kei na ka e kaya na iVolatabu.\nA kaya o Jisu me yavutaki ena ka dina ena iVolatabu na noda qaravi Kalou. (Joni 4:24; 17:17) E kaya tale ga na yapositolo o Paula ni vakatau na noda vakabulai ena noda “kila vinaka na ka dina.” (1 Timoci 2:4) E bibi gona me yavutaki ena ka dina ena iVolatabu na ka eda vakabauta, ni vakatau sara ga kina na noda bula!\nVEIDUTAITAKA KEI NA IVOLATABU\nRaica mada e ono na taro e toka e ra kei na kena isau vakaivolatabu. Cega na veitikinivolatabu, vakasamataka na ka e kaya, qai veidutaitaka kei na ivakavuvuli ni nomu lotu.\nO na kurabuitaka na ka o raica ena kilakila mada qo. Ke o nanuma mo veidutaitaka na ivakavuvuli ni nomu lotu kei na ka dina ena iVolatabu, era tu vakarau na iVakadinadina i Jiova mera vukei iko. O rawa ni kerea mo vulica wale na iVolatabu se raica na neimami website na jw.org.\n1 TARO: O cei na Kalou?\nKENA ISAU: O Jiova na Tama i Jisu, e Kalou tawamudu, e Dauveibuli cecere tale ga.\nKA E KAYA NA IVOLATABU:\n“Keitou dau vakavinavinakataka na Kalou, na Tama ni noda Turaga o Jisu Karisito, ni keitou dau masulaki kemuni.”—Kolosa 1:3.\nRaica tale ga na Roma 10:13; 1 Timoci 1:17.\n2 TARO: O cei o Jisu Karisito?\nKENA ISAU: O Jisu e Luve ulumatua ni Kalou. E tiko na nona itekitekivu ni a buli. E vakarorogo o Jisu vua na Kalou, qai cakava na lomana.\n‘E cecere sara vei au o Tamaqu.’—Joni 14:28.\n“O [Jisu] na iyaloyalo ni Kalou tawaraici, na ulumatua ni kabuli kece.”—Kolosa 1:15.\nRaica tale ga na Maciu 26:39; 1 Korinica 15:28.\n3 TARO: Na cava na yalo tabu?\nKENA ISAU: Na yalo tabu na igu e vakayacora kina na Kalou na nona inaki. E sega ni Kalou na yalo tabu, ia e rawa ni sobuti keda se vakaukauataki keda na tamata.\n“Ni rogoca na vakabula i Meri o Ilisapeci, e lade na gone e ketena, e sobuti koya tale ga na yalo tabu.”—Luke 1:41.\n“Dou na rawata na kaukaua ni sobuti kemudou na yalo tabu.”—Cakacaka 1:8.\nRaica tale ga na Vakatekivu 1:2; Cakacaka 2:1-4; 10:38.\n4 TARO: Na cava na Matanitu ni Kalou?\nKENA ISAU: Na Matanitu ni Kalou e matanitu vakalomalagi, qai kena Tui o Jisu. Sa vakarau vakayacora na Matanitu qori na loma ni Kalou e vuravura taucoko.\n“E uvuca na nona biukila na ikavitu ni agilosi. E qai rogo levu mai lomalagi eso na domo, era kaya: ‘Na matanitu kei vuravura sa mai Matanitu ni noda Turaga kei na nona Karisito, ena veiliutaki vakatui me tawamudu.’”—Vakatakila 11:15.\nRaica tale ga na Taniela 2:44; Maciu 6:9, 10.\n5 TARO: Era na lako kece i lomalagi na tamata vinaka?\nKENA ISAU: Sega. Dua ga na ilawalawa e vakatokai me “qelenisipi lailai,” e digitaki ira na Kalou mera lako i lomalagi. Era na liutaka na vuravura kei Jisu.\n“Dou kua ni rere na qelenisipi lailai, ni sa vakadonuya na Tamamudou me solia vei kemudou na Matanitu.”—Luke 12:32.\n“Era na bete ni Kalou kei Karisito, era na veiliutaki vakatui vata kei koya.”—Vakatakila 20:6.\nRaica tale ga na Vakatakila 14:1, 3.\n6 TARO: Na cava na inaki ni Kalou me baleta na vuravura kei na kawatamata?\nKENA ISAU: Ena vukica na vuravura me parataisi na Matanitu ni Kalou. Era na marautaka tawamudu kina na kawatamata yalodina na bula uasivi kei na bula vakacegu.\n“Era na taukena na vuravura na yalomalumalumu, era na kunea na marau vakasakiti ena levu ni vakacegu.”—Same 37:10, 11.\n“Ena qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”—Vakatakila 21:3, 4.\nRaica tale ga na Same 37:29; 2 Pita 3:13.\niMeli iMeli Veidutaitaka na ka o Vakabauta kei na ka e Kaya na iVolatabu


Na ivakavuvuli yaga e vaka na kabasi nuitaki ena rawa ni dusimaki luvemu ena sala me muria\nNa ivakavuvuli e rawa ni okati kina na ivakarau o digia mo muria. Kena ivakaraitaki, e nomu ivakarau mo daudina ena ka kece? De dua qori tale ga na ivakarau o vinakata mo tuberi luvemu kina.\nNa ivakavuvuli e okati tale ga kina na itovo. Kena ivakaraitaki, o koya e vakavulici vinaka e dau gugumatua, sega ni veitovaki, qai dauveinanumi. Na itovo kece qori e vinaka me se tekivu bucini sara ga ni se gone e dua.\nVUNA E BIBI KINA NA IVAKAVUVULI\nBibi me vinaka na veituberi ni sa levu na iyaya vovou vakalivaliva ena gauna qo. E kaya e dua na tina o Karyn: “Sa rawa ni saravi na ka ca ena iyaya vakalivaliva ena gauna cava ga e vinakata kina e dua. E rawa ni sarava mada ga o luveda na ka tawakilikili ni dabe toka e yasada!”\nIVAKAVUVULI VAKAIVOLATABU: ‘O ira na matua e vakavulici nodra vakasama mera vakaduiduitaka na ka e donu mai na ka e cala.’—Iperiu 5:14.\nBibi me vakavulici na gone me vakaitovo. E okati kina eso na ka lalai sara me vaka na nona kerekere se vakavinavinaka. Me vakavulici tale ga me veikauaitaki, sa tu tu yadua me laurai na itovo qori ena gauna qo ni sa kauaitaki vakalevu cake na iyaya vakalivaliva mai na tamata.\nIVAKAVUVULI VAKAIVOLATABU: “Na ka . . . oni vinakata mera cakava vei kemuni na tamata, moni cakava tale ga vei ira.”—Luke 6:31.\nVakamatatataka na ivakavuvuli me muri. Kena ivakaraitaki, e laurai ena vakadidike ni o ira na itabagone era vakavulici ni cala na veiyacovi ni bera na vakawati, era sega ni dau vakayacora na ivalavala qori.\nVAKATUTU: Vakayagataka e dua na itukutuku butakatakata me yavu ni nomu veivosakitaka na itovo. Kaya mada ke o rogoca ena nius ni vakayacora e dua na ivalavala kaukaua vua e dua tale ena dela ni cudru, o rawa ni kaya: “E vakadomobula na sala era vakaraitaka kina eso nikua na nodra cudru. Cava o nanuma ni vakavuna na nodra cudru?”\n“Ena dredre mera vakatulewataka na gone na ka e vinaka kei na ka e ca, ke ra sega mada ga ni kila na ka e vinaka kei na ka e ca.”—Brandon.\nVeituberi ena itovo vinaka. E rawa mada ga nira vakavulici na gonelalai mera kaya “kerekere” se “vinaka,” mera dau veinanumi tale ga. E kaya na ivola na Parenting Without Borders: “Ke ra tuberi na gone mera kua ni nanumi ira ga ena nodra vuvale, koronivuli, se itikotiko, era na sega ni cakava na veika e yaga ga vei ira, ia na veika e yaga vei ira eso tale.”\nVAKATUTU: Solia vei ira na luvemu eso na cakacaka e vale mera vulica kina mera dau veivuke.\n“Ke ratou vakamatauni rawa qo na luvequ ena cakacaka ni vale, ena rawarawa sara me ratou qaravi ratou ga. Eratou na sega ni vulagi ena cola itavi.”—Tara.\niMeli iMeli 7: iVakavuvuli\nVakavulici Luvemu ena Vakayagataki ni Internet


Mana—Kakana e Vakarautaka na Kalou | iTalanoa Vakaivolatabu\nO KILA na cava era tomika tiko oqori na tamata? E mamare qai vulavula, e vaka na tegu cevata na kena irairai. Ia e sega ni tegu cevata, e dua na mataqali kakana.\nSe qai oti toka ga e dua na vula mai na nodra biuti Ijipita na Isireli sa ra yaco yani ina vanua liwa. E lailai na kakana e tu kina, ra qai vosa kudrukudru na tamata. Era kaya: ‘E vinaka ga me a vakamatei keimami mai Ijipita o Jiova ni tu kina na kakana keimami vinakata.’\nSa qai kaya o Jiova: ‘Au na vakatauca mai lomalagi na kakana.’ E cakava oqori o Jiova. Ena mataka e tarava nira raica na Isireli na ka vulavula era lulutu tu, era taroga: ‘Na cava beka oqo?’\nE kaya o Mosese: ‘Oqo na kakana e solia mai vei kemuni o Jiova mo ni kania.’ Era kaya ni oqo na MANA. Na kena ikanakana e vaka na keke mamare e caka vata kei na oni.\nE kaya o Mosese: ‘Ni tomika me rauti kemuni yadudua ga.’ Era dau cakava oqo ena veimataka. E waicala na mana e vo tu ena qele ni katakata mai na siga.\nE kaya tale ga o Mosese: ‘Me kua ni dua e maroroya na mana me yacova na siga tarava.’ Ia era sega ni muria e so. O kila na ka a qai yaco? A sinai ena ulo, qai boi ca na mana era a maroroya tu!\nEna ikaono ga ni siga e vakatara kina o Jiova mera tomika e yarua na ivakarau. Me maroroi e so me baleta na siga e tarava, baleta ena sega ni soli na mana ena ikavitu ni siga. Nira maroroya na mana e sega ni boi ca se kune kina na ulo. Oqo e dua tale na cakamana!\nEna loma ni gauna taucoko era tiko kina na Isireli ena vanua liwa e vakani ira tiko o Jiova ena mana.\nLako Yani 16:1-36; Tiko Voli Mai na Lekutu 11:7-9; Josua 5:10-12.\niMeli iMeli Na Kakana Vou\nMana—Na Kakana Vou